INTERPARLAMENTARNA KONFERENCIJA "NA PUTU KA NEZAVISNOM I SAVREMENOM SUDSKOM SISTEMU U ZEMLJAMA U PROCESU PRISTUPANJA" 18. I 19. JUNA 2015. GODINE\nPotpredsjednik Skupštine Crne Gore, Suljo Mustafić, otvoriće u četvrtak 18. juna 2015. godine u 15 sati Interparlamentarnu konferenciju "Na putu ka nezavisnom i savremenom sudskom sistemu u zemljama u procesu pristupanja".\nDogađaj, koji će se održavati 18. i 19. juna u Hotelu "Maestral" u Pržnu (Budva) organizuju Skupština Crne Gore i Evropski parlament.\nU uvodnom dijelu konferencije pored potpredsjednika Mustafića govoriće potpredsjednica Odbora Evropskog parlamenta za pravna pitanja, Mady Delvaux.\nNa Konferenciji će učestvovati Predsjednik Odbora za politički sistem, pravosuđe i upravu Rifat Rastoder, zamjenica predsjednika Odbora Snežana Jonica, kao i članovi Marta Šćepanović i Slaven Radunović i poslanici Evropskog parlamenta i parlamenata zemalja Zapadnog Balkana.\nTokom dva dana, učesnici će, između ostalog, govoriti o vladavini prava i nezavisnosti pravosuđa kao osnovnim kriterijumima za članstvo u Evropskoj uniji, modernizaciji pravosudnog sistema, uključujući i e-Pravdu, kao i iskustvima zemalja koje su u procesu pristupanja.\nIzvor: Vebsajt Skupštine Crne Gore, 17.06.2015.


Počinje realizacija Projekata uređenja Gradske pijace u Živinicama - TK PORTAL\nPočinje realizacija Projekata uređenja Gradske pijace u Živinicama\nadmin 28. Avgusta 2020.\tTuzlanski kanton\nGradonačelnik Samir Kamenjaković zajedno sa svojim saradnicima i predstavnicima projektnog biroa posjetio je Gradsku pijacu u Živinicama. Tema razgovora bila je početak i način izvođenja planiranih radova na izgradnji i uređenju Gradske pijace.\nGrad Živinice u proteklom periodu uspješno realizuje mnoštvo infrastrukturnih projekata u okviru kojih je i izgradnja i uređenje Gradske pijace u Živinicama.\nNaime, nakon dvadeset godina riješen je problem zemljišta na kojem se nalazi Gradska pijaca Živinice, te je napravljen projekat uređenja savremene Gradske pijace.\nCilj ovog projekta jeste napraviti savremenu pijacu koja omogućava lakši i kvalitetniji način rada, te obezbijediti mogućnost registracije obrta ljudima koji rade na pijaci kako bi imali nesmetan i normalan rad\nFinansijska vrijednost izgradnje i uređenja Gradske pijace iznosi 200.000,00 KM, od čega je 100.000,00 KM obezbijeđeno iz Budžeta Grada Živinice, a drugih 100.000,00 KM obezbijeđeno je od Vlade Federacije Bosne i Hercegovine.\nPrema riječima gradonačelnika Samira Kamenjakovića projekat uređenja Gradske pijace je dugo čekan projekat, a posebno zadovoljstvo mu predstavlja što po prvi put Gradska pijaca ima potrebne dozvole da se pristupi uređenju i izgradnji savremene Gradske pijace.\nPrevious Previous post: Kalesija: Obilježena godišnjica bitke na Karovinama\nNext Next post: U Bihaću pronađena dva tijela


Premijer Libana osudio nasilje i paljenje zgrade u Tripoliju\nTanjug 29. januara 2021. 12:27\nBEJRUT – Privremeni libanski premijer Hasan Dijab osudio je danas sinoćno nasilje u gradu Tripoliju, gde su se demonstranti, nezadovoljni zbog strogog zaključavanja usled epidemije kovid-19 i opštim stanjem u državi, sukobili sa snagama bezbednosti i zapalili zgradu gradske uprave.\n„Kriminalci koji su zapalili zgradu gradske uprave i pokušali da spale sud… demonstrirali su samo mržnju prema Tripoliju, naš zadatak je sada da ih sve privedemo pred lice pravde“, rekao je Dijab novinarima, ali nije pomenuo slučaj poginulog demonstranta, prenosi Rojters.\nUbistvo muškarca koji je preminuo nakon što je u sredu uveče na demonstracijama pogođen metkom dalo je podstrek sinoćnim novim protestima, a snage bezbednosti u Libanu saopštile su da su koristili oružje da bi rasterali izgrednike koji su pokušavali da uđu u zgradu gradske vlade, navodi agencija.\nUčesnici protesta su sinoć na tu zgradu bacali molotovljeve koktele i pirotehnička sredstva, posle čega je ceo objekat zahvatio veliki požar.\nPolicija i vojska uspeli su da potisnu demonstrante iz centra Tripolija, u kojem već četiri noći uzastopno traju demonstracije građana nezadovoljnih zbog 24-časovnog policijskog časa koji je vlada uvela da bi suzbila kovid-19, ali i zbog pada standarda i opšteg rasula koje vlada u Libanu.\nOd ponedeljka, kada su neredi i počeli, u Tripoliju je povređeno više od 350 ljudi. Policija je saopštila da su tokom protesta bačene tri ručne granate i oko 300 molotovljevih koktela.\nFinansijski slom Libana predstavlja najveći rizik za njegovu stabilnost od građanskog rata 1975-1990.\nKriza je izbila krajem 2019. godine, a zemljom upravlja prelazna vlada od avgusta prošle godine, koja nije u stanju da sprovedu potrebne reforme koje bi obezbedile stranu pomoć, što dodatno izaziva nezadovljstvo građana širom zemlje, navodi agencija.


"Buna ziva" - TVRUBIN\nU fudbalskom derbiju ŽAK dočekuje "Slobodu", rukometaši dočekuju beogradsku "Crvenu zvezdu"\nHor Kulturnog centra "Attendite" apsolutni pobednik Festivala "Fonfest" u Brčkom\nU Kikindi obeležen Svetski dan borbe protiv dijabetesa\nBil Dirin u Kikindi\nU toku je osnvna obuka iz rumunskog jezika, za zainteresovane penzionere. Više od trideset članova ovog udruženja uči polazne osnove u komunikaciji, a prvi test i primenu naučenog će imati u toku manifestacije Dani ludaja, kada očekuju veći broj gostiju iz Temišvara. Jednom nedeljno, navela je sekretarka Udruženja penzionera Zorica Vasioljević, tačnije četvrtkom u šest, određena grupa generacije rođene četrdesetih i pedesetih dolazi u prostorije Udruženja i vredno uči rumunski jezik:\n-Potreba da se nauči osnovna komunikacija proizišla je iz dugogodišnje saradnje sa članovima udruženja penzionera iz Temišvara. Braćni par Marija i Petar Petrov godinama su volonteri prevodioci, koji nam pomažu pri komunikaciji, te se došlo na zajedničku ideju\nKratki kurs ili početna obuka sastoji se od učenja osnovnih reči, potrebnih u komunikaciji, uz povremeno sklapanje i celih kratkih rečenica. Marija Petrov je i inače prosvetni radnik u penziji te joj nije teško da se uklopi kada je predavanje u pitanju i to radi na profesionalan način, sa dosta takta. Članovima udruženja iz Temišvara, kako tumači Petrov delimično je i lakše:\n-Oni znaju po nešto srpski, jer su u godinama kada su gledali naš program, televiziju na srpskom jeziku. Ali naši penzioneri baš ne možemo da se pohvalimo da znamo rumunski. Najviše me pozotivno iznenadio broj onih koji su se odazvali da prisustvuju obuci.\nPo završetku kursa polaznici neće dobiti sertifikat, ali će svoje znanje moći da primene, gde god da se nađu u prilici. Na ovaj način je korisno iskorišćena letnja pauza, koju KUD ima u toku jula. Plan je da penzioneri svoju prvu komunikaciju i primenu naučenog ostvare u septembru, u okviru manifestacije Dani ludaje, kada očekuju goste iz Rumunije.\njul 27, 2018 Vesna Bojic\n← Toplo i vlažno vreme nepovoljno utiču na zdravlje Testirajte se na heptatitise →


Novi tiraži popularnih knjiga domaćih autora pojaviće se uskoro u izdanju Lagune.\nKnjiga Nenada Rackovića „Peto godišnje doba“ za kratko vreme osvojila je veliki broj čitalaca širom Srbije, a u štampi se nalazi drugo izdanje. Umetnik, pisac, skejter, Kralj Ničeg, žrtva slave i publiciteta, u krizi srednjih godina, usled krize umetnosti i njenih tehnika, krize predstavljanja, krize grada, krize društvenog života uopšte – umirući od gladi za ljubavlju, ponovo otkriva ljubav prema ženi sa kojom je proveo dve duge decenije generacijskog beznađa, koje se na ovim prostorima zaista dogodilo, ispisujući svojevrstan bedeker o Beogradu, tranziciji na jugoistoku Evrope, porađanju Novog milenijuma i rađanju nove ljubavi koja ukazuje na nadmaterijalne dimenzije postojanja, na petu, stvaralačku dimenziju, koja izmiče istoriji i geografiji.\nU štampi je i šesto izdanje drugog dela knjige „Deca komunizma“ Milomira Marića. Ovo je kontroverzna knjiga koja je krajem osamdesetih godina, kada je objavljena, izazvala burne reakcije u tadašnjoj jugoslovenskoj javnosti. Milomir Marić je decenijama istraživao zabranjene stranice naše istorije, rušio usađene zablude i opsesije i otvarao opasne tabu-teme, svestan da je prošlost, posle svega, možda neizvesnija od sadašnjosti i budućnosti. U ovoj knjizi on pokušava da prepozna šta se zapravo događalo i šta se krilo iza političkih kulisa i obmana, istovremeno sladostrasno prebirajući po namerno zaturenim i sklonjenim dokumentima, domaćim i inostranim arhivama, i beležeći sećanja koja su junaci naše epohe želeli da ponesu u grob – da bi ih kao opomenu za budućnost štampao u knjizi „Deca komunizma“.


07.12.2010 u 22:00\nIndustrija ih je ispraznila\nU prostorno-demografskom razvoju Srbije suočavamo se decenijama, na jednoj strani, s koncentracijom stanovništva oko velikih regionalnih centara, dok na drugoj strani imamo prostore u kojima se broj stanovnika smanjuje. Ovi procesi su normalna pojava koja prati tranziciju savremenih migracija, koje se ogledaju u premeštanju ljudi iz sela u gradove, i sa viših nadmorskih visina na one niže. Pošto...\n18.10.2010 u 22:00\nDogodine više para za opštine\nLokalne samouprave će kroz rebalans budžeta dobiti milijardu dinara, dok u sledećoj godini mogu da očekuju više para iz državne kase nego ove godine. Ovo je juče najavila Dijana Dragutinović, ministarka finansija, ne precizirajući za koliko će tačno biti uvećani transferi lokalnim samoupravama u 2011. godini. – Još je rano govoriti da će oni biti vraćeni na iznos koji je predviđen Zakonom o...\nSame, ali uz pomoć\nPovod za seriju tekstova pod nazivom „Mogu li opštine i same više“ bilo je „Politikino“ poređenje, od pre nekoliko nedelja, („Srbija razgovara“) dve varošice u Srbiji, Svilajnca i Vladičinog Hana. Svilajnac je uspešniji. Svaki okrug u Srbiji ima takve uspešnije i manje uspešne sredine, pa je to i nametnulo pitanje mogu li opštine same više. Jer zašto bi Svilajnac bio uspešniji ako i sam tome ne...\nKoliko zaposlenih, toliko i nezaposlenih\nKrajem osamdesetih godina u Novoj Varoši je samo u industrijskim kolektivima bilo 7.000 zaposlenih. Neka od preduzeća u kojima su oni radili bila su, po prometu i proizvodnji, u samom vrhu tadašnje jugoslovenske privrede. To su bili: „Ineks-napredak” kombinat „Zlatar”, kompleks „Kokin brod”, trikotaža „Sloboda”... Devedesetih godina ova preduzeća su propadala, zatim su neuspešno privatizovana,...\nLojalni partiji ili građanima\nUspešnost funkcionisanja lokalne samouprave najviše zavisi od dva faktora. Prvi je odgovarajuća organizacija decentralizovane države i kvalitetna uprava na svim nivoima, a drugi je kvalitetno vođstvo – lokalni lideri, odnosno kadrovi. Širok opseg nadležnosti opština i gradova neće po automatizmu proizvesti željene efekte ukoliko nedostaje kvalitetno rukovodstvo i zadovoljavajući nivo obrazovanja,...\nMi u Arilju nismo imali velike fabrike i naši ljudi su se na vreme okrenuli privatnoj inicijativi. Oni su najzaslužniji što je ova opština danas u razvojnom pogledu iznad proseka. Pretvorili su svoje kuće u radionice i tako su započeli posao. U Arilju su bile tri veće tekstilne fabrike u društvenoj svojini. Te fabrike su privatizovane, zatvorene ili su pod stečajem, ali zato sad imamo ukupno oko...\nZašto su retki lokalni čudotvorci\nKada u jednom društvu ne postoji nacionalni konsenzus o suštinskim razvojnim ciljevima, što je uslovljeno problematičnim nasleđem i brojnim nedoumicama u pogledu konsolidacije aktuelnih političkih i ekonomskih problema, onda je proces preobražaja nedovoljno razvijenog ka razvijenom društvu usporen i neizvestan. Pored toga, među ovim društvima posebno je kompleksna i intrigantna pozicija onih kod...\nZašto je Svilajnac ispred Ćuprije\nPomoravski okrug je specifičan po tome što su se neke opštine nosile sa teškoćama tranzicije relativno uspešno, a neke nisu. Relativno uspešne su – Jagodina i Svilajnac. Jagodina je doživela uspon kao grad, pa i značajno turističko odredište u ovom delu Srbije. To je opština koja vodi računa i o socijalnoj politici, ne zapostavlja komunalne i infrastrukturne probleme, stvara uslove za razvoj...\n09.06.2010 u 22:00\nZa Italijane još nije kasno\nDa li su startne pozicije opština u Srbiji početkom devedesetih godina bile iste? Na primeru Ćuprije rekla bih da nisu. Jer, ako upoređujemo Ćupriju sa nama najbližima Paraćinom i Jagodinom, videćemo da su naši susedi, pored jakog agrokompleksa, imali i razvijenu industriju: fabriku kablova, fabriku tekstila, fabriku stakla, itd. Nasuprot tome, Ćuprija nije imala podjednako razvijenu...\nSrbija razgovara: Šta je potrebno opštini da bude uspešna\nTo što međunarodni Koridor 10 prolazi kroz samo srce Vladičinog Hana, i na samo sedam kilometara od Svilajnca, jeste plus za ove opštine, ali ne i dovoljan faktor za njihovu sreću. Da bi Svilajnac privukao ugledne investitore, kao što su nemački „Reum” i japanski „Panasonik”, morao je da im ponudi povlastice, odrekne se naknada i...


WEG u Železniku otvorio prvu fabriku LCD/LED televizora i klima uređaja u regionu – Personal magazin\nMinistar ekonomije i regionalnog razvoja u Vladi Republike Srbije Nebojša Ćirić otvorio je prvu fabriku za proizvodnju LCD/LED televizora i klima uređaja u regionu kompanije “WEG” u Železniku. Nakon 15…\nMinistar ekonomije i regionalnog razvoja u Vladi Republike Srbije Nebojša Ćirić otvorio je prvu fabriku za proizvodnju LCD/LED televizora i klima uređaja u regionu kompanije “WEG” u Železniku.\nNakon 15 godina uspešnog poslovanja i šest godina od lansiranja domaćeg brenda “WEG” na tržištu kućnih aparata i tehničkih uređaja, pomenuta kompanija je uz podršku Fonda za razvoj, koji je odobrio kredit u iznosu od 80 miliona dinara, uspela da realizuje projekat izgradnje proizvodnog pogona u Srbiji.\nU prvoj fazi fabrika će zaposliti 150 radnika, a sa povećanjem obima proizvodnje očekuje se približno 500 novih radnih mesta. Fabrika “WEG” u Železniku sastoji se iz dela za proizvodnju LCD/LED televizora najnovije generacije i klima uređaja kao i dela za proizvodnju plastičnih masa, sa kapacitetom od više od milion jedinica godišnje.\nWEG u Železniku otvorio prvu fabriku LCD/LED televizora i klima uređaja u regionu was last modified: January 26th, 2012 by Redakcija\nfabrika LCDLCDLEDWEB SrbijaWegŽeleznik


Nakon 18 meseci, koliko je trajao prostupak prijavljivanja UN, organizaciji 28. jun je zvanično dodeljen status od strane Ekonomskog i socijalnog saveta Ujedinjenih nacija (ECOSOC), kojeg čini 19 država članica komiteta, tokom zasedanja Saveta u Njujorku.\n- Od procenjenih 10 miliona neprofitnih organizacija, koliko ih ima u svetu, njih 4.500 je dostiglo ovaj nivo i ovaj status. ECOSOC predstavlja glavnu platformu Ujedinjenih nacija za rešavanje globalnih ekonomskih, socijalnih i drugih srodnih pitanja. Odabir 28. juna od strane Ujedinjenih nacija predstavlja svojevrsno priznanje za dugotrajan humanitarni rad na prostoru zapadnog Balkana. Dodeljivanje ovakvog statusa će omogućiti 28. junu da o važnim socijalnim i ekonomskim pitanjima usmeno izlaže svoje stručno mišljenje ili da o istom podnosi pisane izjave u oblastima ekspertize Ujedinjenih nacija koja ce biti prosleđena od strane Generalnog Sekretara Ujedinjenih nacija - kaže Filip Filipi Janković, predsednik organizacije.\nDruge privilegije uključuju i upućivanje u goruće probleme i iznalaženje rešenja putem stručnih analiza, pomoć u praćenju u primeni međunarodnih dogovora, prisustvo na internacionalnim konferencijama i skupovima, kao i organizovanje istih susrete sa zvaničnim vladinim delegacijama i drugim predstavnicima neprofitnih organizacija u svetu.\n- Proces prijavljivanja je bio dugotrajan i iscrpljujuć. Države članice komiteta su temeljno, kritički pregledale našu prijavu, koja sadrži detaljne izveštaje našeg rada sa terena, zatim pravne i finansijske izveštaje, od početka 2016. godine i na osnovu njih i naših izlaganja, na zasedanjima donela svoju odluku - dodaje Janković.\nAleksandra Trifunović, izvršni direktor za Balkan, koja je takođe uzela učešće u zasedanjima UN-a, istakla je da članovi 28. juna svakodnevno ulažu neverovatne napore da pomognu realizaciji što većeg broja humanitarnih aktivnosti i da će im novoodobreni status omogućiti da unaprede svoj rad.\nPoveljom Ujedinjenih nacija od 1945. godine ustanovljen je ECOSOC kao jedan od šest glavnih organa Ujedinjenih nacija. Ova organizacija je glavno telo za koordinaciju, analizu, vođenje dijaloga i davanje preporuka za ekonomske, socijalne i probleme životne sredine, kao i za primenjivanje međunarodno priznatih razvojnih ciljeva, navode u organizaciji.


Tehnika TalkB2B - Neofyton\nDušan Bunović , HR i Marketing Menadžer at Neofyton\nKompanija Neofyton je izgradila vodeću poziciju u Srbiji i regionu tokom 26 godina poslovanja, pružajući vrhunsku uslugu za plastičnu i gumarsku industriju, i jedinstveni sistem “ključ u ruke”. Naš cilj jeste da u svakom momentu isporučujemo najviši standard usluga-najkvalitetniju opremu i servis, iz jednog izvora. Upravo je integracija procesa – prodaja i konsalting, isporuka i puštanje mašina u rad, servis i obuka, kao i partnerstvo sa kupcima, osnovna okosnica našeg poslovanja i razvoja. Partneri - Kompanija ENGEL jedan od vodećih proizvođača mašina za brizganje plastike i automatizacije, isporučuje kompletan sistem rešenja i tehnologiju baziranu na inovacijama i energetskoj efikasnosti. Italijanska kompanija Eurochiller je jedan od najpoznatijih svetskih proizvođača rashladnih industrijskih sistema, čilera i termoregulatora sa višedecenijskim iskustvom. Od 1991. godine Eurochiller je počeo sa razvojem green tehnologije i proizvodnjom rashladnih industrijskih sistema velike energetske efikasnosti i postavlja temelje razvoja u tehnologiji adijabatskog hlađenja. Eurochiller se specijalizovao za razvoj rashladnih sistema sa vodenim i vazdušnim hlađenjem.Italijanska kompanija PIOVAN je najvećih svetskih proizvođač prateće opreme za industriju brizganja plastike. Činjenica koja PIOVAN izdvaja od konkurencije je izrada gotovo svih elemenata i pod-sklopova u matičnoj kompaniji. Na osnovu ovako koncipirane razvojne strategije danas iza znaka cesa proizvodnje i servisa, do projektovanja pametnih fabrika. Servis i prodaja opreme su obezbeđeni na četiri kontinenta (Evropa, Severna i Južna Amerika, Azija) sa preko 70 distributivnih centara širom sveta. Italijanska kompanija Tria u svojoj ponudi obuhvata mlinove za mlevenje plastike različitih namena – folije, plastični delovi velikih dimenzija, pločasti elementi, monofilamenti, mlevenje duvane, brizgane, termoformirane, ekstrudirane plastike, folije, kao i pogača. TRIA godišnje proizvodi preko 1000 jedinica mlinova i dostiže izvoz jednak 80% sopstvene proizvodnje. MB Conveyors ima 25 godina tradicije i iskustvo u mehanici i proizvodnji transportnih traka. Sistemska funkcionalnost i profitabilnost, usluga i briga o klijentima, istraživanje i razvoj uz podršku stručnjaka; ovo su glavne komponente lanca vrednosti koje počinju i završavaju u besprekornoj integraciji između kompanije i kupaca.\nKvalitet je osiguran vršenjem rigoroznih testova na svakom koraku proizvodne linije, koristeći najnovije proizvodne sisteme i odabirom najkvalitetnijih materijala\nOrganization Type: Representative, Importer, Exporter, Other, Distributor


Novak: Ja samo želim da pobedim : Nadlanu.com\nNovak: Ja samo želim da pobedim\nObjavljeno 5. jul 2012. / 20:50:56\nĐoković, koji je u poslednje dve godine izgubio samo dva od 43 meča, sutra će igrati sa Rodžerom Federerom u polufinalu.\n"Rodžera veoma poštujem, kao i ostali igrači. To se ne dovodi u pitanje. S druge strane mi smo protivnici. Ne razmišljam o tome šta je uradio u prošlosti ili koliko je bio uspešan. To bi bilo mnogo kada sam na terenu. Ja samo želim da pobedim u meču", rekao je Đoković.\nŠestostruki šampion Vimbldona Federer i prošlogodišnji pobednik Đoković prvi put će igrati na Vimbldonu, svoj 27. međusobni meč.\n"Interesantno je da će to biti naš prvi duel na travi. Veoma se radujem", rekao je Federer koji ide ka svojoj sedmoj tituli, a pošto je poslednje dve godine izgubio u četvrtfinalima.\nOvaj 30-godišnji teniser već ima najveći broj titula na gren slem turnirima - 16, ali poslednju je osvojio pre više od dve godine na Otvorenom prvenstvu Australije. Od tada Švajcarac nije igrao na najvišem nivou.\nUkoliko Federer pobedi Đokovića i osvoji titulu u nedelju, vratiće se na prvo mesto ATP liste, a izjednačiće i dva rekorda Pita Samprasa - osvojiće sedmu titulu na Vimbldonu i biće više od 286 nedelja na prvom mestu ATP liste.


Japanski "Šarp" planira da preseli proizvodnju svojih laptopova i drugih proizvoda namenjenih tržištu u Sjedinjenim Američkim Državama iz Kine, kako bi izbegao tarife SAD.\n"Imamo dovoljno proizvodnih kapaciteta unutar Asocijacije nacija jugoistočne Azije, gde možemo jeftino da ih proizvodimo", rekao je predsednik kompanije Tai Jeng Vu.\nPrema izveštaju Nikeija, Šarpova podružnica "Dajnabuk" proizvodi laptopove u Kini, a proizvodnja bi mogla biti premeštena na Tajvan ili u Vijetnam, gde Šarp i druge kompanije "Hon Hai presižn indastri" grupe (poznatiji kao "Fokskon") imaju svoje pogone.\nTai je takođe rekao da kompanija razmatra premeštanje proizvodnje velikih ekrana za oglašavanje, kao i kancelarije u Meksiko.\nMediji su prethodno objavili da "Šarp" planira da prenese proizvodnju multifunkcionalnih štampača koje prodaje u SAD iz Kine na Tajland.


Potera velikog srca - Za dečje srce\nU okviru godišnjice proslave 40 godina rada, JUBMES banka a.d. Beograd je u petak, 10. maja, na zanimljiv način predstavila sajt Humanitarne fondacije „Za dečje srce“, u čijem osnivanju je učestovala zajedno sa Odeljenjem za dečju kardiotorakalnu hirurgiju Instituta za zdravstvenu zaštitu majke i deteta Dr Vukan Čupić, Novi Beograd.\nSa željom da istakne pokretanje sajta, Banka je organizovala „Poteru velikog srca“. U aktivnosti su se pored zaposlenih i klijenata Banke, uključili i predstavnici Fondacije koji su učestvovali u uzbudljivoj potrazi za „skrivenim blagom“, odnosno slovima koja su formirala naziv novog sajta Fondacije koja će se ovih dana videti ispred sedišta JUBMES banke na Novom Beogradu. Na ovaj način, Banka želi javnosti da predstavi novi sajt koji će pomoći u daljem radu Fondacije i prikupljanju sredstava za bolje uslove lečenje mališana.\nPodrška ciljevima i misiji Fondacije, tokom proteklih 27 godina, je važan deo društveno odgovornog poslovanja JUBMES banke.


Organska proizvodnja teška i isplativa - oradio.rs\nOrganska proizvodnja teška i isplativa\nPopularnost organske proizvodnje i proizvoda sve više raste i na ovim prostorima, iako je taj procenat i dalje vrlo nizak. Ali osim na pijacama, organske proizvode sada možemo kupovati i online, zahvaljujući mladim entuzijastima koji se sve više upuštaju u ovu proizvodnju čime obezbeđuju sebi profitabilan ostanak na selu, zdravu hranu i zaštićenu prirodnu okolinu. Raspitali smo se kako i zbog čega biste već sutra mogli da se upustite u organsko uzgajanje ili proizvodnju.\nOrganska proizvodnja može biti komplikovana samo za one koji se sa tim nikada ranije nisu sreli, niti učili nešto o tome u školi. Potrebno je saznati nešto o agroekološkim merama i tehnikama koji se tiču poljoprivrede, a koje možete pronaći na internetu.\n"Svi mladi treba da pročitaju Zakon o organskoj o poljoprivredi, jer je on taj koji reguliše kako se mora raditi. Odmah potom uzmite parče zemlje od svojih roditelja i probajte da započnete bio baštovanstvo. To podrazumeva da vaše povrće ili začinsko bilja raste prirodno. Probajte ukus, saznajte kako nešto istinski ima ukus i izgled, naučite sve o tom uzgajanju i onda se upustite u organsku proizvodnju", objasnila je profesorka iz oblasti organske proizvodnje Branka Lazić.\nKada je reč o samoj organskoj proizvodnji u Srbiji, prema rečima većine stručnjaka, ona se nedovoljno novčano podstiče i zahteva zaista mnogo rada i ulaganja, zbog toga nije ni čudo što se organskom proizvodnjom bave uglavnom mladi. Jedan od njih je i mladi agronom iz Pivnica, Mirko Vlček, koji je već postao poznat u organskoj poljoprivredi usled online prodaje svojih proizvoda.\nFoto: Organsko povrće - Pivnice\n"Na ideju organske proizvodnje smo došli kada smo razmišljali čime ćemo se baviti. Tada smo naišli na ideju organske proizvodnje i odmah smo znali da je to to. Znali smo da je to sklop ekologije, zaštite prirodnih resursa i ekonomskih ambicija koje mogu da zadovolje. To je jednostavno biznis gde ono što znaš naplatiš, a ono što ne znaš platiš", ispričao je Mirko ranije za Radio Novi Sad.\nPrema njegovim rečima, mladi se teško odlučuju da uopšte započnu nešto ovog tipa, jer je inače teško biti sam u ovom biznisu, pa stoga savetuje udruživanje.\n"U selu imamo 'Ekološko udruženje seoskog turizma i razvoja' gde se okupljamo sarađujemo i družimo. Delimo poslove, neko je zadužen za prodaju, neko za zaštitu, jer sam je jako teško, a nije čak ni zabavno", rekao je Mirko.\nOsim što je država sa najsrećnijim ljudima na svetu, Danska je i zemlja sa visokim procentom organske proizvodnje mleka, voća, povrća i drugih namirnica. Tamo se finansijski podržavaju svi koji žele da se bave organskom proizvodnjom, a osvešćeno je i 55 odsto Danaca koji svakog dana kupuju organske proizvode, potvrđuje novinarka Radio – televizije Vojvodine Branka Baličević, koja je bila u poseti danskim farmama.\n"Danska na sve načine podstiče organsku proizvodnju. Inače istorija organske proizvodnje u Danskoj je duga 30 godina. Organsku proizvodnju tamo pomažu bukvalno sve institucije posvećene hrani i proizvodnji", rekla je ona.\nSaznali smo i da Danska podstiče organsku proizvodnju i kod mladih tako što učenici pohađaju organske škole gde dolaze sa željom da jednog dana otvore svoje organske farme.\n"U okviru te škole se nalazi poljoprivredna škola i škola organske proizvodnje gde je jedini uslov upisa da ste završili osnovnu školu. Kada vidite te đake nikada ne biste pomislili da oni žele da budu poljoprivrednici ili farmeri, budući da stvarno izgledaju isuviše urbano za osobe koje bi želele time da se bave", ispričala je Branka.\nU Srbiji se za organske proizvode u proseku izdvoji jedan evro, dok je u Danskoj to 200 evra godišnje po osobi. Osim slabije kupovne moći, u Srbiji su građani manje osvešćeni po pitanju vrednosti organskih proizvoda. Ipak, o sve većoj popularnosti organske proizvodnje, ali i organskih proizvoda, svedoče i incijatori jedne od prvih organskih online pijaca OrganicNet. Predstavnica ove online društvene tržnice Dragana Grbić kaže da se ljudi sve više interesuju za kupovinu, a da se mladi sve više uključuju u proizvodnju.\n"Mladi proizvođači nam se sami javljaju, daju predloge i promovišu svoje proizvode, dok do starijih mi nekako dolazimo. Osim toga što bih pozvala mlade da počnu da se bave organskom proizvodnjom, na našem portalu mogu dobiti i sve informacije koje se tiču započinjanja organske proizvodnje i dobijanja sertifikata, dakle, sav taj edukativni deo", izjavila je Dragana.\nOrganicNet u budućnosti planira proširenje, a već imaju nagoveštaja da će se loša statistika od jednog potrošenog evra na organsku hranu u Srbiji promeniti. Sa druge strane, optimistični su i kada je u pitanju pokretanje proizvodnje organskih proizvoda jer se uzdaju u mlade koji će naposletku uvideti svoju šansu u tome.\nUmetnost se zasniva na emocijama\nVladislav Velkovski završio je studije multimedijalne režije na Akademiji umetnosti u Novom Sadu, u klasi profesora Nikite Milivojevića i trenutno…\nDuga je borba frilenserska\nTreći je mesec borbe frilensera sa Poreskom upravom i Ministarstvom finansija, koji od nedavno i za njih primenjuju Zakon o…\nStipendije za master u Milanu\nItalijanski univerzitet Politecnico di Milano obezbedio je 400 stipendija za studente koji dolaze iz zemalja van Evropske unije, a koji…


DSC Sarajevo pokreće novi akademski program cjeloživotnog obrazovanja - CAT BiH\nDSC Sarajevo pokreće novi akademski program cjeloživotnog obrazovanja\nFakultet za kriminalistiku, kriminologiju i sigurnosne studije Univerziteta u Sarajevu sa Agencijom za zaštitu ljudi i imovine “DSC” d.o.o. Sarajevo, razvija novi akademski program cjeloživotnog obrazovanja “Ljetna škola Sigurnost urbanih sistema – tehnički sistemi u zaštiti od požara i privatnoj sigurnosti”.\nU realizaciji programa Ljetne škole primjenjivat će se online teoretska predavanja, praktične radionice, pokazne vježbe i simulacije.\nUslov za upis na program Ljetne škole je završena četvorogodišnja škola, gimnazija, svršeni studenti (I, II i III ciklusa studija), ili student koji trenutno pohađa studijski program prvog, drugog ili trećeg ciklusa studija društvenih, tehničkih, humanističkih ili prirodnih nauka.\nPolaznicima Ljetne škole izdat će se certifikat Fakulteta za kriminalistiku, kriminologiju i sigurnosne studije Univerziteta u Sarajevu.\nOPIS LJETNE ŠKOLE\nModerni čovjek danas živi opsesivno, zabrinut za svoju bezbjednost i veoma je osjetljiv na najmanji znak njegovog ugrožavanja. Velike urbane konglomeracije i sve složenije infrastrukture povećavaju ranjivost zajednica.\nTehnički sistemi u zaštiti od požara i privatnoj sigurnosti predmet je istraživanja na brojnim fakultetima i naučnim institutima u velikom broju zemalja, dok se brojne konferencije, okrugli stolovi i simpozijumi bave upravo ovim pitanjima.\nPokretanjem programa cjeloživotnog obrazovanja o sigurnosti urbanih sistema i tehničkih sistema u zaštiti od požara i privatnoj sigurnosti na Fakultetu za kriminalistiku, kriminologiju I sigurnosne studije Univerziteta u Sarajevu, želimo da stvorimo uslove za stručnu obuku i obrazovanje u oblasti urbanih sistema i tehničkih sistema u zaštiti o požara i privatnoj sigurnosti.\nObrazovanje stručnjaka iz oblasti tehničkih sistema u zaštiti od požara, doprinosi razvoju sigurnosti kod šire društvene zajednice, jer je sigurnost jedne države preduslov za njen dalji prosperitet u svim oblastima (ekonomija, privreda, zdravstvo, školstvo).\nNa osnovu svih prethodno iznesenih činjenica i uz spoznaju da privatna sigurnost i zaštita od požara svoje početke povezuje s počecima urbanizirane civilizacije, vidljivo je da postoji potreba za ovim profilom stručnjaka, odnosno za programom cjeloživotnog obrazovanja iz oblasti zaštite od požara i privatne sigurnosti.\nTeme u ovom programu cjeloživotnog obrazovanja koje će biti razrađene kroz ukupno 5 međusobno povezanih modula, referiraju se na područja tehničkih sistema u zaštiti od požara. Područja i teme od interesa koja će biti predmetom izučavanja ovoga programa cjeloživotnog obrazovanja su: Tehnički sistemi za zaštitu od požara i prirodnih nesreća, Tehnički sistemi za zaštitu ljudi i imovine, Tehnički sistemi u profilisanju inžinjera projektanata i Praktični primjeri primjene sistema tehničke zaštite.\nNOSITELJI PROGRAMA OBUKE\nNositelji programa cjeloživotnog obrazovanja Ljetna škola “Sigurnost urbanih sistema – tehnički sistemi u zaštiti od požara i privatnoj sigurnosti” je Katedra za sigurnost, Fakulteta za kriminalistiku, kriminologiju i sigurnosne studije Univerziteta u Sarajevu.\nSvi zainteresovani za upis na program moraju aplicirati putem online formulara koji je dostupan na www.summerschool.ba.\nZa sve dodatne informacije u vezi prijave na program Ljetne škole možete se obratiti Koordinatoru ljetne škole na e – mail: ebakic@fkn.unsa.ba ili na telefon: +387 (33) 561 – 206 ili Voditelju ljetne škole na e – mail: ahadzikadunic@fkn.unsa.ba ili na telefon: + 387 (33) 561 – 233.\nUpis traje do 10. juna 2021.\nKonkurs za program postdiplomskih studija Christine Mirzayan za naučnu i tehnološku politiku Prijavite se na magistarske studije – Erasmus Mundus Prijavite se na UNICEF program obuke


Najmanje zadužene države na svijetu: Po dugu se zemlja poznaje – The PRESTIGE\nRecept za funkcionisanje države bez zaduživanja liči na „Vukajlijin“ za uštede u studentskom budžetu: doručak prespavaj, za ručak si na dijeti, a za večeru ranije idi u krevet\nDakle, ako teritorija nije velika, ako nema puno stanovnika, ako se ne razvijaju usluge javnog sektora niti posjeduje sopstvena moneta – nema ni spoljnog duga. Ipak, da na listama najmanje zaduženih ne budu samo poreski rajevi, bliskoistočni naftaši i najsiromašnije zemlje sveta pobrinule su se države poput Norveške.\nZaduživanje država dostiglo je vrhunac u periodu između 2007. i 2009. godine, kada su zabilježeni istorijski visoki budžetski deficiti širom svijeta. Da bi provjerili koliko zaduživanje utiče na privredni rast i inflaciju, ugledni ekonomisti Karmen Rajnhart iKenet Rogof analizirali su podatke o javnom dugu (dakle, spoljnom i unutrašnjem) za 44 zemlje u periodu od čak dva vijeka, vodeći računa da u uzorak uđu države različitog stepena razvoja. Njihov zaključak je da zaduživanje u razvijenim zemljama neće usporavati rast dok javni dug ne dostigne udio od 90% BDP. To je crvena linija posle koje se stope rasta BDP ozbiljno smanjuju. Isti princip potvrđen je i kod zemalja u razvoju, ali je analiza pokazala da se rast usporava već na udjelu od 60% BDP, dok na 90% stope rasta postaju negativne.


Kriza „udarila” i na Egalizacioni fond | Grad koji volim\nYou are at:Home»Vijesti»Društvo»EKONOMIJA»Kriza „udarila” i na Egalizacioni fond\nKorona kriza bukti i ove jeseni, a teško je procijeniti razvoj situacije, te se čini izglednim da će biti nastavljen pad naplate poreza iz kojih se puni Egalizacioni fond, ukazuju iz Akcije.\nZa osam mjeseci ove godine iz Egalizacionog fonda je za opštine izdvojeno 18 miliona eura, tek nešto preko polovine sume koja je predviđena godišnjim planom, što otvara pitanje da li korona kriza isplatu ugrožava, osim što je usporava.\nPlanom raspodjele novca, za ovu godinu je iz Egalizacionog fonda predviđeno 35 miliona eura, a podaci nevladine organizacije Akcija za socijalnu pravdu (ASP) dobijeni od Vlade, pokazuju da su od januara do kraja avgusta donijeta rješenja o izdvajanju samo 18 miliona.\nEgalizacioni fond je jedan od načina finansiranja siromašnijih opština, odnosno mehanizam kojim se vrši ujednačavanje njihovog finansiranja, kako bi svaka lokalna samouprava bila u stanju da pruža jednaki (ili približno jednaki) kvalitet usluga stanovništvu.\nOd 24 lokalne samouprave, sredstva fonda koristi 15 opština: Andrijevica, Berane, Bijelo Polje, Danilovgrad, Gusinje, Kolašin, Mojkovac, Nikšić, Petnjica, Plav, Pljevlja, Rožaje, Šavnik, Ulcinj i Žabljak.\n18 miliona je izdvojeno za nerazvijenije opštine za osam mjeseci ove godine, a godišnji plan je 35 miliona\nNa nivou svake pojedinačne opštine, koja je korisnik novca, bilježi se izdvajanje za osam mjeseci koje je na nivou od oko polovine godišnje opredijeljene sume.\nSredstva Egalizacionog fonda čine prihodi od 11 odsto prikupljenog poreza na dohodak fizičkih lica, deset odsto poreza na promet nepokretnosti, 100 odsto poreza na upotrebu motornih vozila, plovnih objekata, vazduhoplova i letjelica, te 40 odsto koncesionih naknada od igara na sreću.\nZakon o finansiranju lokalne samouprave propisuje da se sredstva dodjeljuju opštinama tokom godine, kao mjesečne akontacije, i po isteku godine, po konačnoj raspodjeli.\nASP je u posjedu odvojenih podataka za dvije vrste poreza, odnosno poreza na promet nepokretnosti i poreza na dohodak građana, koji pokazuju pad u njihovoj bruto naplati već od proljeća ove godine.\nTokom osam mjeseci prošle godine od naplate poreza na dohodak građana ukupno je prihodovano 110,3 miliona, a u istom periodu ove godine 107,3 miliona.\nMeđutim, kada se pogledaju vremenski periodi bez korona krize, i sa njom, vidi se značajna razlika.\n“Tako je u prva tri mjeseca ove godine zabilježen veći priliv ovog poreza u odnosu na isti period prošle godine – ove godine 38,7 miliona, a prošle 34,3 miliona. U narednih pet mjeseci (april-avgust) ove godine, kada je bio udar korona krize, prihodovano je 68,5 miliona, a prošle godine 76 miliona”, uporedili su iz ASP-a.\nKod poreza na promet nepokretnosti, za osam mjeseci ove godine naplaćeno je ukupno 9,6 miliona, a prošle godine za isti period 12,8 miliona. Od januara do kraja marta ove godine je zabilježen veći priliv, odnosno 4,8 miliona u odnosu na 4,4 miliona. Već od aprila do kraja avgusta ove godine, prihodovano je 4,7 miliona, dok je lani u istom period naplaćeno 8,3 miliona.\n“Imajući u vidu da korona kriza „bukti“ i ove jeseni, te je teško procijeniti dalji razvoj situacije, čini se izglednim da će biti nastavljen pad naplate poreza iz kojih se puni Egalizacioni fond”, ukazuju iz ASP-a.\nRebalansom budžeta ostavljena je samo mogućnost da se opštinama koje su korisnici sredstava obezbijede pozajmice, ako prihodi budu manji od Plana akontativne raspodjele novca iz Egalizacionog fonda. Pozajmice bi iznosile do iznosa koji je predviđen Planom za ovu godinu, a za ukupan iznos ovih pozajmica planirano je pet miliona eura, koliko je predviđeno da bi moglo nedostajati.\nPozajmice od 690 hiljada za šest opština\nPrema podacima u posjedu Akcije, Ministarstvo finansija je odobrilo 690 hiljada eura pozajmica za ukupno šest opština.\nOpštini Mojkovcu je u februaru odobreno 60 hiljada, u junu Danilovgradu 150 hiljada, Beranama i Ulcinju je krajem jula odobreno po 175 hiljada, Plavu 100 hiljada, dok je u avgustu Andrijevici isplaćeno 30 hiljada eura.\nakcija za socijalnu pravdu egalizacioni fond ministarstvo finansija Vlada Crne Gore zakon o finansiranju lokalne samouprave


Novi prodajni centar Sarajevo-osiguranja uz prisustvo mnogobrojnih gostiju i presijecanjem crvene vrpce prošle je sedmice svečano otvoren i u Mostaru na adresi Lacina br. 2.\n„U kontinuitetu radimo na širenju naših prodajnih mjesta, kako bi komunikacija između naših klijenta i nas bila što lakša“, istakli su iz Sarajevo-osiguranja, prenosi Novinska agencija Patria.\nIz najvećeg osiguravajućeg društva u Bosni i Hercegovini najavljuju otvaranje i dva nova tehnička pregleda: u Velikoj Kladuši i Banovićima, koji će biti opremljeni savremenom opremom koja prati najveće evropske i svjetske standarde.\n„Pratimo trendove razvoja tržišta osiguranja u svijetu, ne zaostajemo ni u jednom segmentu, zbog toga naše društvo svake godine bilježi sjajne rezultate“, istaknuto je.\nSa 36,06 miliona KM premije u prvih šest mjeseci 2019. godine, što su podaci Agencije za nadzor osiguranja FBiH, Sarajevo-osiguranje se zadržalo na vodećoj poziciji među 12 osiguravajući društva u Federaciji FBiH, uz povećanje prednosti u odnosu na drugoplasirano Adriatic osiguranje, prenosi NAP.


Unesko: Očuvati nematerijalno nasljeđe u BiH | Banjaluka.net\nUnesko: Očuvati nematerijalno nasljeđe u BiH\nČlanovi Komisije za saradnju BiH sa Uneskom, kojom predsjedava ministar civilnih poslova Adil Osmanović, pozvali su resorna ministarstva da ulože dodatne napore na očuvanju nematerijalnog nasljeđa u BiH.\nS tim ciljem potrebno je pripremiti nove nominacije Unesku za kandidovanje nematerijalnog nasljeđa na Reprezentativnu listu, saopšteno je iz Ministarstva civilnih poslova BiH.\nČlanovi Komisije izrazili su očekivanje da će federalno Ministarstvo kulture i sporta, u saradnji sa lokalnom zajednicom, a u skladu sa preporukama evaluacijske komisije, doraditi nominacioni fajl za Konjičko drvorezbarstvo i dostaviti ga Komisiji.\nKomisija je ocijenila da je urađen veliki posao na projektu nominacije stećaka za upis na Listu svjetske baštine, te da se, u saradnji sa zemljama učesnicima u projektu Srbijom, Hrvatskom i Crnom Gorom, potrebno dodatno angažovati na promociji projekta.\nČlanovi Komisije usvojili su izvještaje o dobrima svjetskog nasljeđa u BiH – Most Mehmed paše Sokolovića u Višegradu i područje Starog mosta Starog grada Mostara i upoznali se o pozivima za dostavljanje projekata u okviru Participacijskog programa Uneska i za dostavljanje nominacija za upis u Uneskov Međunarodni registar Pamćenje svijeta.


Organizovana akcija čišćenja nišana u Memorijalnom centru Srebrenica - Potočari Na inicijativu Memorijalnog centra Srebrenica - Potočari u mezarju u Potočarima danas je organizovana akcija čišćenja nišana ukopanih žrtava genocida\n27. 06. 2020. u 18:15 Anadolu Agency (AA)\nNa inicijativu Memorijalnog centra Srebrenica - Potočari u mezarju u Potočarima danas je organizovana akcija čišćenja nišana ukopanih žrtava genocida. U akciji učestvuje veliki broj mladih osoba koje danas žive u Srebrenici, ali njihovih prijatelja iz drugih mjesta.\nNermina Avdić danas živi u Srebrenici, a u mezarju Memorijalnog centra Srebrenica - Potočari joj je ukopan djed.\nAkcija se provodi uvažavajući standarde zdravstvene zaštite i socijalne distance zbog pandemije COVID-19. Učesnici akcije su raspoređeni u četiri grupe u mezarju Memorijalnog centra Srebrenica - Potočari.


- Veliko mi je zadovoljstvo što sam danas održao digitalnu konferenciju sa Odil Reno Baso, direktorkom EBRD, koja je u virtuelnoj poseti našoj zemlji, a prilikom koje će obaviti seriju razgovora sa najvažnijim nosiocima vlasti, predstavnicima finansijskih institucija i korporacija, kao i delegacijom EU i clanovima civilnog sektora - istakao je Vučević.\nOn je naveo da je Reno Baso upoznao sa prioritetima u razvoju Grada Novog Sada i nacinima kako EBRD može pomoći da se oni ostvare.\n- Posebno smo istakli važnost ekoloških projekata za podizanje kvaliteta života naših sugrađana, gde ističem veliku pomoć EBRD-a u izradi akcionog plana za program tzv. "zelenih gradova" (GCAP), koji obuhvata procenu izazova u oblasti životne sredine i razvoj akcionog plana za njihovo rešavanje kroz investicije u održivu infrastrukturu - naveo je Vučević.\nOn je pojasnio da prvi korak u izradi "GCAP" uključuje procenu gradskog učinka na životnoj sredini koristeći 35 osnovnih pokazatelja koji pokrivaju "širok spektar urbanih pitanja", dok će u sledećem koraku Novi Sad uspostaviti svoje dugoročne vizije na rok od 10 do 15 godina za zeleni razvoj grada.\nVučević: Fantastičan projekat obnove Radničkog univerziteta\nVučević: Više od 116.000 Novosađana vakcinisano\n- Sa ponosom isticem da smo kao Grad, ozelenjavanjem javnih površina već započeli prvu fazu GCAP-a - rekao je Vučević. Takođe, planirana je i "zelena" investicija u javni prevoz, gde ce EBRD sa kreditom od osam miliona evra finansirati kupovinu do 10 niskopodnih električnih autobusa i četiri punionice, cime bi dve linije gradskog prevoza postale potpuno "zelene".\n- Siguran sam da su, uz rad i posvećenost, ovi ciljevi dostižni i tako ćemo pokazati da se "srpska Atina" u potpunosti razvija u skladu sa najvišim evropskim ekološkim standardima na zadovoljstvo stanovnika - zaključio je Vučević.


Zbog proceduralnih propusta Er Srbija može dobiti zabranu letenja? - Dijalog.net\nNaslovna Politika Zbog proceduralnih propusta Er Srbija može dobiti zabranu letenja?\nZbog proceduralnih propusta Er Srbija može dobiti zabranu letenja?\nBeograd, 11. februar 2018. – Kompanija Er Srbija mogla bi da dobije zabranu letenja, jer je angažovala pilote za koje nije dobila neophodnu bezbednosnu procenu policije i Bezbednosno informativne agencije (BIA), objavila je Balkanska istraživačka mreža (BIRN).\nBIRN je dobio kopiju izveštaja istražnog tima Er Srbije u kojem stoji da je 12 pilota upravljalo putničkim avionima tokom 2017. godine, a da pre toga kompanija nije za njih obavila obavezne bezbednosne provere u MUP-u i BIA, čime bi potvrdila, između ostalog, da nisu prethodno osuđivani ili krivično gonjeni.\nIzveštaj je urađen na inicijativu Službe za etiku i usklađenost poslovanja Er Srbije, a istražni tim formiran je oktobra 2017. godine kako bi se istražili mogući prekršaji u saradnji Er Srbije i firme AviGo LTD, registrovane na Dominikani, preko koje je srpski avioprevoznik angažovao pilote.\nIzveštaj je takođe dostavljen izvršnom direktoru za odnose sa državnim organima i organizacijama Branislavu Maloviću, sadašnjem generalnom direktoru Dankanu Najsmitu, a tadašnjem izvršnom direktoru za finansije i transformaciju poslovanja, poslovnom sekretaru kompanije Danijeli Popadić i direktoru sektora za ljudske resurse Marku Babiću.\nTekst Milorada Ivanovića, u celosti, možete pročitati na portalu javno.rs.\nTagsAIR SrbijaBIRN Srbija\nPredhodno Đilas: Državne firme mogu biti nosioci ekonomskog razvoja, preduslov je promena političkog koncepta\nSledeće Šutanovac: Jake demokrate znače siguran poraz Aleksandra Vučića\nBeograd, 3. avgust 2018. – BIRN je objavio bazu podataka koja otkriva koji su sve fu…\nTop Tags Evropska unija Pravosuđe Vlada Republike Srbije evropske integracije vladavina prava Politika konkurs lokalna samouprava OCD Evropska komisija Srbija i Evropska unija Društvo mladi Civilno društvo mediji


Vitni Hjuston na sudu – Krstarica Vitni Hjuston na sudu\nVitni Hjuston na sudu\nKrstarica - 21.10.2000 -\nVitni Hjuston (Whitney Houston), za koju se već dugo govorka da ima problema sa drogom, još je u januaru uhvaćena na aerodromu na Havajima sa kesicom punom marihuane, zbog čega bi mogla da provede do 30 dana u zatvoru.\nHavajski javni tužilac je tek sad odlučio da pokrene sudski postupak protiv Vitni. Poznata pevačica je dobila rok do 26. oktobra da se sama preda vlastima, a ako to ne učini, za njom će biti izdata poternica.\nProblemi su, kao što je već napisano, počeli kada je u njenom prtljagu, na aerodromu na Havajima, pronađena plastična kesica sa 15,2 g marihuane. Budući da aerodromsko osoblje nema pravo da zadržava putnike, Hjustonova im je kesicu ostavila i ukrcala se na avion za San Francisko pre dolaska policije.\nSuđenje je izazvalo veliko interesovanje javnosti, posebno s obzirom na, u američkoj javnosti već dugo prisutne, glasine o Vitninim ozbiljnim problemima sa drogom, pa je Court TV, stanica koja se bavi prenosima iz sudnice uživo, već zatražila dozvolu da pokriva taj slučaj.


Najbolji pozorišni ansambli na sceni Kulturnog centra Kula - Somborski informativni portal - Agencija Soinfo\nNajbolji pozorišni ansambli na sceni Kulturnog centra Kula\nNajvažniji pozorišni događaj, koji po svom značaju potvrđuje svoju kulturološku ulogu u razvijanju amaterskog stvaralaštva u Srbiji, počinje večeras u Kulturnom centru u Kuli. Za festivalske nagrade će se nadmetati 8 najboljih pozorišnih ansambala iz Srbije.\nPrve večeri festivala od 20 časova nastupiće Kulturni centar Kula, sa predstavom „Gospođica Julija” Augusta Strindberga, u režiji Fuada Tabučića, koja na festival dolazi kao najbolja amaterska predstava u Vojvodini.\nTakođe, u okviru festivalskog programa, u utorak, 18. juna, nastupiće crvenačka predstava “Slučajna smrt jednog anarhiste”, koja je osvojila drugo mesto na 56. festivalu amaterskih pozorišnih društava Vojvodine.\nPored toga, u takmičarskom delu programa nastupiće pozorišta iz Kostolca, Rače, Beograda, Šida, Valjeva i Prokuplja, dok će u subotu, 22. juna kao gostujuća predstava nastupiti pozorište “Pan Teatar” iz Beograda.\nPokrovitelj Festivala je opština Kula i Ministarstvo kulture i informisanja, a organizaciju festivala podržavaju Savez amatera Srbije, Kulturno-prosvetna zajednica opštine Kula i Kultruni centar Kula.\nViše iz ove kategorije « Opština Kula pomaže poljoprivrednicima\tOpština Kula dobija Savetovalište za rani razvoj i rehabilitaciju novorođenčadi, odojčadi i dece »


July 2017 – Page 51 – Bebolino.org :: Portal o bebama\nPedijatri odgovaraju na najčešće roditeljske dileme: Da li je moja beba spremna da…\nJuly 1, 2017\tZanimljivosti 0\nAko ste prvi put roditelj sigurno imate milion pitanja, ali ne brinite, ovaj kratak savetnik iskusnih stručnjaka će vam sigurno biti od pomoći. Postoje jasna pravila vezana za brigu novorođenčeda, ali kada beba počne da raste, stvari postaju teže. Tada majke imaju milion pitanja, na koja odgovori nisu baš očigledni. …\nKada beba dođe na svet, podrazumeva se da mame budu te koje će voditi računa o svemu. Međutim, pomoć mladih tata je ipak neophodna… Oba roditelja svesna su da je roditeljstvo najteži posao na svetu, ali osim odgovornosti koju imate kako bi dete izraslo u dobru i kvalitetnu osobu, tu …\nBebe vole da uživaju u toplini roditeljske postelje, ali nisu svi bračni kreveti dovoljno bezbedni za njih… Svi znamo da, kada odlučimo da beba spava u našem krevetu, treba da preduzmemo određene mere bezbednosti. Isto važi i za stavljenje bebe u kolevku, kadicu za kupanje itd. Šupljine kroz koje beba …\nMnogi roditelji koriste ograde za krevetiće svojih beba, međutim, doktori ističu da one nimalo nisu bezbedne… Američka akademija pedijatara ističe da bi roditelji trebalo da izbegavaju korišćenje ogradica koje se stavljaju oko kreveca, jer iako su napravljene da bi zaštitile bebe, mogu da budu vrlo opasne, pa čak i da …\nUprkos stalnim upozorenjima, roditelji i dalje decu stavljaju da spavaju u nebezbedne položaje i okruženja, čime broj smrtnih slučajeva konstantno raste. Ovo su najčešće opasnosti… Nova studija, bazirana na video snimcima iz 160 domova u kojima ima dece, otkrila je da je u krevecima sa potencijalno opasnom krevetninom spava čak …\nMališani vole da znaju šta sledi u određeno doba dana. Uspešno uvođenje redovnog rasporeda spavanja, hranjenja i drugih aktivnosti može život da učini lakšim i bebi i vama… „Dete traži povezanost uzroka i posledice te stvara očekivanja o tome kako funkcioniše svet. Temeljna potreba svake bebe jeste da otkrije pravilnosti. …\nBebin san: Detaljno uputsvo za popodnevno spavanje\nKoliko je mojoj bebi potrebno sna? Kako da je najlakše uspavam? Šta ako beba ne želi da spava? Na ova i mnoga druga pitanja odgovaraju stručnjaci čuvene Mejo klinike… Naravno, da nema ničeg lepšeg od bebe koja mirno spava, ali na žalost, to nije nešto što se viđa često, posebno …\nDa li je dobro bebe i malu decu hraniti neposredno pred spavanje? Da li treba poštovati ritam deteta ili ga svaki dan u određeno vreme obavezno stavljati u krevet? Pročitajte odgovore pedijatra na ova i mnoga druga pitanja o spavanju mališana. 1. Zašto bebe i mala deca neravnomerno dišu dok …\nVažne smernice za bezbedno spavanje beba od rođenja do šestog meseca života. Da bi se beba pravilno razvijala potrebno je da joj, između ostalog, omogućimo zdrav san. Zbog toga je veoma važno da njen krevetac bude sigurno i udobno mesto za spavanje, ali i da bebu pravilno obučemo i smestimo …


Naziv projekta: „Jačanje kapaciteta Saveza i njegovih lokalnih organizacija“\nKroz projekat „Jačanje kapaciteta Saveza i njegovih lokalnih organizacija“, Savez slepih Srbije će kroz unapređenje internih kapaciteta raditi na unapređenju javnih i lokalnih politika kako bi kvalitet života osoba sa invaliditetom bio bolji, a status organizacija koje zastupaju interese ove grupe građana bio uređen. Kako bi se ove promene ostvarile, Savez će zagovarati donošenje novih zakona ili izmene postojećih zakona i podzakonskih akata, pre svega Zakona o zapošljavanju i profesionalnoj rehabilitaciji osoba sa invaliditetom i Zakona o organizacijama osoba sa invaliditetom.\nDodatni rezultati podrazumevaju unapređene prakse javnog zagovaranja kod marginalizovanih grupa (osobe sa invaliditetom) u Srbiji i povećano učešće osoba sa invaliditetom u organizacijama civilnog društva, ali i unapređeno razumevanje zagovaračke uloge osoba sa invaliditetom i njihovih organizacija među građanima, medijima i donosiocima odluka.\nSavez slepih Srbije je osnovan 1946. godine, kao rezultat težnje slepih da rade organizovano na ostvarivanju svojih specifičnih potreba i interesa. Savez deluje kroz tri prioritetna cilja: otklаnjаnje svih oblikа diskriminаcije i drugih negаtivnih posledicа slepoće i slаbovidosti, puno i rаvnoprаvno učešće slepih i slаbovidih u društvu i ostvаrivаnje njihovih prаvа u sklаdu sа međunаrodnim stаndаrdimа i unаpređivаnje životnog stаndаrdа slepih i slаbovidih licа i unаpređenje posebne društvene podrške ovoj kаtegoriji osobа sа invаliditetom.


Narodna skupština treba prethodno da izabere rukovodstvo\nNovi krug konsultacija šefa države sa strankama koje su prešle cenzus dovešće do užeg kruga za potencijalnog koalicionog partnera SNS i to će biti još jedan korak ka formiranju nove Vlade Srbije, dok će u međuvremenu i Narodna skupština morati da izabere svoje rukovodstvo kako bi se taj posao priveo kraju.\nPrvo je bilo planirano da se sednica na kojoj bi bili izabrani predsednik i potpredsednici parlamenta, >> Pročitaj celu vest na sajtu SrbijaDanas.com << imenovan generalni sekretar i izabrala radna tela, održi početkom ove sedmice, međutim, prema novim informacijama, ta sednica se pomera za kasnije.\nZa predsednika poslaničke grupe SPS postavljen je lider te stranke Ivica Dačić dok je recimo Aleksandar Šapić iz SPAS-a to mesto prepustio Marini Raguš.\nTo, međutim, ne mora ništa da znači, jer Dačić, ukoliko bude izabran za ministra, može da podnese ostavku na poslaničko mesto i da ga ne čelo poslaničkog kluba zameni, na primer, njegov sadašnji zamenik Đorđe Milićević.\nBiće jasnije verovatno posle nastavka razgovora Vučića sa strankama. Vučić je već održao jedan krug konsultacija sa predstavnicima SNS, SPS, SPAS, SVM, Strankom pravde i pomirenja, kao i sa predstavnicima liste "Albanske demokratske alternative - Ujedinjena dolina".


BalkanMagazin :: Samit V4: Srbija i Crna Gora u EU pre kraja 2027.\npetak, 13. septembar 2019 00:00\nIstovremeno se insistira i sa proširenjem Šengenskog prostora s Hrvatskom, Bugarskom i Rumunijom\n(foto, Prag 12. 09. 2019. - Premijeri Višegradske grupe sastali su se sa premijerima Srbije, Albanije, Bosne i Hercegovine, Severne Makedonije i Crne Gore)\nPremijeri Višegradske četvorke (V4 - Češka, Slovačka, Poljska i Mađarska) usvojili sa na juče na sastanku u Pragu deklaraciju u kojoj izražavaju prodršku proširenju EU sa zemljama zapadnog Balkana.\nLideri Višegradske grupe i zemalja zapadnog Balkana\nDomaćin - premijer Češke Andrej Babiš je ovim povodom, kako prenosi češka agencija ČTK, istakao da je politika proširenja EU "zaista najefkasniji instrument podrške stabilnosti i bezbednosti Balkana. Bezbednost na Balkanu znači bezbednost u Evropi".\nEU, takođe, po rečima Babiša, "mora ponuditi Balkanu jasnu viziju i raditi i na njegovm primanju u šengenski prostor i u EU". Na nivou Evropskog saveta je, prema Babišu, važno razmotriti zašto toliko dugo traje primanje Bugarske, Rumunije i Hrvatske u šengenski prostor.\n"Nadamo se da će se uspeti sa održanjem tempa reformi kako bi bilo moguće da se Srbija i Crna Gora prime u EU još pre kraja 2027", istakao je Babiš.\n"Potpuno podržavamo otvaranje pregovora o pistupanju Uniji sa Albanijom i S. Makedonijom. Moramo evropske partnere uveriti da je proširenje strateška investicija i da benefiti daleko prevazilaze negativu i bojazni", dopunio je domaćina slovački premijer Peter Pelegrini (Pellegrini).\nPitanja novinara Babišu su se odnosila i na izjave predsednika Miloša Zemana o tome da bi Češka trebalo da povuče priznanje Kosova.\n"Pan prezident ima isti nazor prema Kosovu i ponavlja ga redovno od 2013. Ali, spoljna politika je u nadležnosti vlade. Imamo redovne sastanke i to ćemo sigurno razmotriti ali ne vidim nijedan razlog zašto bi češka vlada prema tome menjala svoju poziciju", odgovorio je češki premijer.\nPotom su se četiri premijera V4 sastali sa premijerima Srbije, Albanije, Bosne i Hercegovine, Severne Makedonije i Crne Gore. Kosovo je zastupao otpravnik poslova ambasade u Pragu.


Evroligaši odlučili: Navijači Partizana najglasniji, Obradović najbolji trener\nNaslovna · Sport · Evroligaši odlučili: Navijači Partizana najglasniji, Obradović najbolji trener\nNavijači Partizana prave atmosferu za prepričavanje na svakom evroligaškom meču košarkaša crno-belih, a sada je stiglo i zvanično priznanje od menadžera ekipa koje učestvuju u najjačem takmičenju.\n“Grobari” su proglašeni za najbučnije navijače sa 70,83 odsto glasova, a daleko iza njih sa po 8,33 odsto našli su se navijali Olimpijakosa i Panatinaikosa. Za najboljeg trenera izabran je kormilar Fenerbahčea Željko Obradović sa 58,33 odsto glasova, na drugom mestu se našao Realov Pablo Laso, a treću poziciju zauzeo je Jorgos Bracokas, strateg Olimpijakosa.\nMenadžeri evroligaških timova odlučili su da najbolju dvoranu ima Žalgiris, dok se Kombank arena u kojoj igra Partizan našla na drugom mestu, zajedno sa Realovom\nPrema mišljenju prvih operativaca klubova, najviše šansi da se plasiraju na završni turnir imaju Real (95,83 odsto), CSKA Moskva (95,83), Olimpijakos (91,67) i Fenerbahče (87,50).\nBy Alan Ford, barselona, evroliga, grad, grobari, najglasniji, najlepsi, obradovic, trener, zeljko,\nDjoković želi da nastavi saradnju sa Agasijem\nPočinje plej-of Evrolige\nOvako će izgledati plej-of Evrolige


Nade za ponos: Zlatan USPEH mladih strelaca iz Kosjerića - PressLider.rs\nNade za ponos: Zlatan USPEH mladih strelaca iz Kosjerića\n5. februara 2020. 5. februara 2020. Marina Trmčić\t1 Comment Kosjerić, Liga regiona „Zapadna Srbija“, Oko sokolovo\nLiga regiona „Zapadna Srbija“ serijskim i standardnim vazdušnim oružjem nastavljena je trećim kolom održanim u sali OŠ „Mito Igumanović“ u Kosjeriću, u organizaciji domaće streljačke družine „Oko sokolovo“.\nZa razliku od prošlog takmičenja, kada su gađali juniori i seniori, sada su na liniju gađanja izašli najmlađi streci zapadne Srbije od pionirskih do mlađe juniorskih uzrasta, ukupno 117 takmičara . Najbrojniji su bili strelci pionirskog uzrasta, serijskom puškom.\n„Tokom celog dana sportska hala OŠ „Mito Igumanović“ bila je mesto održavanja takmičenja. Srdačno se zahvaljujemo školi na ustupanju prostoru, a strelci našeg kluba, ujedno i učenici ove škole, odužili su se uspesima, sa pobedama. već šest godina zaredom predstavljaju školu na Republičkim takmičenjima osnovnih škola, gde su 2018. godine bili prvaci Srbije u obe kategorije, dečaci i devojčice“, rekao je predsednik kluba Marko Savić, dodajući da se zahvaljuju svim učesnicima i klubovima kojih je bilo iz jedanaest opština zapadne Srbije.\nNajviše uspeha u kategorijama puškom imali su strelci kluba „Valjevo 1880“ i strelci kluba „Oko soklovo“, a u kategorijama pištoljem užički SD „Aleksa Dejović“. Pored Valjevaca, Užičana i Kosjeraca, zlatne medalje su osvajali i članovi SD „Dragan Jevtić Škepo“ iz Gornjeg Milanovca i SD „Boško Petrović“ iz Ivanjice.\nKosjerićki strelci odneli su pobede sledećim disciplinama:\n-Pioniri seriskom puškom – Marko Jovanović 1.mesto.\n-Kadetkinje standardnom puškom – Emilija Jovanović 1. mesto.\n-Mlađe juniorke standardnom puškom – Nataša Jezdović 1.mesto.\n-Ekipa ml.juniorke standardnom puškom u sastavu Nataša Jezdović Sara Vuković i Emilija Jovanović – 1. mesto.\n← Čačanska atletska zvezda u punom sjaju: Novo priznanje, nova medalja za Ivanu Ilić\nRepertoar igranja Gradskog pozorišta Čačak za februar →\nJedna misao o “Nade za ponos: Zlatan USPEH mladih strelaca iz Kosjerića”\n6. februara 2020. at 11:17\nBravo svim učesnicima /učesnicima, a posebno osvojacima medalja


I ove godine Evropa vraća kazaljke unazad\nDo 2021. godine odluka o tome da li se ukida letnje i zimsko računanje vremena\nVećina evropskih zemalja će i ove godine u noći 25. oktobra vratiti kazaljke za jedan sat unazad, a u sedištu Saveta EU potvrđeno da je i dalje na snazi rok da ovo telo do 2021. godine donese odluku o tome da li se ukida letnje i zimsko računanje vremena.\n"U ovom trenutku nema novih predloga niti diskusija unutar Saveta EU, a nemačko predsedništvo trenutno ne planira da pokreće ovo pitanje do kraja svog mandata", rečeno je Srni u pres-službi Saveta EU.\nEvropski parlament je 2019. godine usvojio predlog Evropske komisije o prekidu računanja zimskog i letnjeg vremena do 2021. godine, ali konačnu odluku donosi Evropski savet.\nU Briselu navode da Savet još nije zauzeo konačan stav o ovom pitanju.\nFinsko predsedništvo EU je u decembru 2019. godine predložilo metod za procenu efekta dnevnog svetla prema tri scenarija.\nSezonske promene računanja vremena se, osim u Evropi, trenutno vrše u većini zemalja Severne i Srednje Amerike, kao i u još nekim državama i oblastima u svetu.\nIsland, Rusija i Belorusija se u noći 25. oktobra neće vratiti na zimsko računanje vremena.\nevropa Novi Sad srbija svet vojvodina


NATO: "Jedan od prioriteta: odbrana od sajber napada" - Atlantski Savet Srbije\n„Sajber napadi su sada češći i kompleksniji nego ikada pre. Mogu da budu podjednako razarajući kao i oni u kojima se koristi konvencionalno oružje. Dovoljan je samo jedan „klik” mišom pa da se neki od opasnih kompjuterskih virusa pošalje širom sveta i da se time ugrozi naša vojna sposobnost, uništi naša najvažnija infrastruktura i nanesu štete u bilionima dolara našim ekonomijama“, rekao je između ostalog generalni sekretar NATO pakta Jens Stoltenberg obraćajući se učesnicima Druge NATO konferencije o sajber-bezbednosti koja se održava u Londonu. Taj skup se održava u Nacionalnom sajber bezbednosnom centru, ustanovi koju je formirala Vlada Velike Britanije 2016. godine. Od početka njegovog postojanja registrovano je preko 1000 sajber napada uperenih protiv Ujedinjenog Kraljevstva a u prethodnih 18 meseci sa 16 članica NATO pakta su podeljene informacije i obaveštajne procene o malicioznim sajber aktivnostima iz Rusije protiv tih zemalja.\nPrvi čovek NATO pakta je izjavio i da taj vojni savez svakodnevno registruje sumnjive aktivnosti protiv kompjuterskih sistema njegovih članica. Dodao je da sajber pretnje postaju sve sofisticiranije i opasnije sa razvojem novih tehnologija. Ukazao je na to da napadi na kompjuterske sisteme mogu da se pokreću u neposrednoj blizini potencijalnih meta ali i sa hiljadama kilometara udaljenih destinacija. Stoltenberg je naglasio da NATO pakt tretira sajber prostor kao bojno polje i da su se lideri tog vojnog saveza dogovorili da sajber napad na jednu članicu tretiraju kao napad na sve. U tom slučaju se kao i posle oružanog napada na neku od NATO zemalja aktivira Član 5 Sporazuma o osnivanju NATO pakta kojim je propisana zajednička odbrana.\nGeneralni sekretar NATO pakta je podsetio i da su se na samitu te organizacije održanom u Briselu prošle godine svi saglasili sa time da se formira Operativni centar za sajber prostor i da on bude u lancu komandovanja NATO-a. Tom prilikom je odlučeno i da sve članice Zapadne vojne alijanse ubuduće deluju zajednički u sprovođenju sajber operacija. Osim Stoltenberga, učesnicima Druge NATO konferencije o sajber-bezbednosti se obratio i Džeremi Fleming, direktor engleske obaveštajne službe „GCHQ”. On je istakao da se ta služba svakodnevno suočava sa sajber-napadima ali da do sada ni jedan nije bio tako opasan da bi bio uvršten u kategoriju najozbiljnijih napada. Međutim, po njegovim rečima, bez obzira na to, NATO pakt mora da nastavi planiranje svoje odbrane u slučaju da ta pretnja jednog dana postane stvarna.\nPrevious Avioni britanskog „Raf”-a presreli ruske „Suhoje”\nNext Mladi crnogorci u borbi protiv dezinformacija


I Šapić čestitao Vučiću na vođenju spoljne politike i sporazumu potpisanom u Vašingtonu - 24vesti\nI Šapić čestitao Vučiću na vođenju spoljne politike i sporazumu potpisanom u Vašingtonu\nPredsednik Srpskog patriotskog saveza Aleksandar Šapić čestitao je danas predsedniku Srbije Aleksandru Vučiću na vođenju spoljne politike i sporazumu potpisanom u Vašingtonu, odakle su nam, kako kaže, poslednje tri decenije dolazili najveći problemi.\nOn je naveo da je “svako ko ne vidi kakva nam se prilika ukazuje, kako ekonomska tako i politička, ili zlonameran ili je potpuni politički laik”.\n“Više puta sam rekao da je jedna od stvari oko kojih se sa Vučićem u potpunosti slažem upravo njegovo vođenje spoljne politike. Nakon ovog sporazuma to mogu samo još jednom da potvrdim i da mu iskreno čestitam”, rekao je Šapić.\nIzrazio je uverenje da smo “konačno, velikom mudrošću, upornošću, a pre svega znanjem, pokazali i velikim silama da bez Srbije i srpskog naroda nema ekonomske i političke stabilnosti u ovom delu Evrope i da je vreme ignorisanja Srbije davno iza svih nas”.\n“Sada je najvažnije da budemo pre svega složni, a zatim i mudri i da poziciju za koju smo se teškom mukom izborili pametno iskoristimo i konačno postavimo Srbiju na mesto koje nam pripada, a to je apsolutni lider Zapadnog Balkana”, naveo je Šapić.


Brzi sumrak klupske košarke - Sport - Dnevni list Danas\nPočetna » Sport » Brzi sumrak klupske košarke\nCrvena zvezda i Partizan jedini srpski predstavnici u međunarodnim košarkaškim takmičenjima\n4Piše: N. M. 06. jula 2020. 09.14\nKrajem prošle nedelje FIBA je objavila spisak od 28 klubova učesnika grupne faze Lige šampiona u takmičarskoj 2020/21. Još 16 timova pokušaće putem kvalifikacija da se domogne elitnog ranga (dve runde), a među ukupno 44 kluba nema nijednog predstavnika iz Srbije.\nAko se najelitnijem rangu klupskog takmičenja pod pokroviteljstvom FIBA pridodaju Evroliga i Evrokup srpsku klupsku košarku naredne sezone u međunarodnim takmičenjima predstavljaće samo Crvena zvezda i Partizan.\nProhodnost u Evroligina takmičenja zavisi od plasmana u regionalnoj ABA ligi (1+3), međutim za učešće u Ligi šampiona mogućnost je znatno šira i navodno prevashodno zavisi od sportskih parametara i uspeha u domaćem takmičenju, odnosno komunikacije sa nacionalnim savezima.\nIako je od premijerne sezone 2016/17 FIBA Liga šampiona u organizacionom, marketinškom i finansijskom smislu napredovala, izgleda da za srpske timove, ako izuzmemo večite rivale, nije atraktivno i prestižno takmičenje. U prvoj sezoni Partizan i Mega Bemaks pristali su da budu deo LŠ, prevashodno nakon izvršenog pritiska od strane Košarkaškog saveza Srbije.\nBila je to sezona u kojoj je FMP imao mogućnost i bio voljan da popuni upražnjeno mesto u Evrokupu, međutim Savez je ostao dosledan i izričit u tome da će svaki klub, izuzev učesnika Evrolige, biti sankcionisan ukoliko umesto FIBA LŠ izabere Evrokup (zabrana registrovanja igrača). Čitava ujdurma završena je tako što „panteri“ nisu dobili mesto u Evrokupu, dok Partizan i Mega nisu imali preterano pozitivna iskustva u Ligi šampiona.\nOsim večitih rivala, u poslednjih deset godina srpski klubovi su gotovo izgubili interesovanja, kvalitet i mogućnost učešća u međunarodnim takmičenjima. Gašenja kragujevačkog Radničkog i Hemofarma, odnosno svođenje FMP na faktički razvojni tim Crvene zvezde, doveli su do toga da Srbiju nema ko da predstavlja i bude relevantan faktor u, recimo, FIBA Ligi šampiona. Radnički je u sezoni 2013/14 učestvovao u Evrokupu; Hemofarm je poslednji put bio deo istog takmičenja 2010/11, dok je FMP takmičarske 2009/10 zabeležio poslednje učešće u nekom međunarodnom takmičenju (Evročelendž kup).\nUkazani prostor nakon gašenja Radničkog i Hemofarma popunila je Mega, klub potpuno drugačije koncepcije i ciljeva koji jednostavno nisu vezani za dostignuća na međunarodnoj sceni. Ulaskom u ABA ligu, Mega je koncepciju usmerila ka razvoju mladih igrača iz čitavog regiona, pa i šire, sve u cilju promocije, prodaje i fine zarade jedne menadžerske agencije koja zastupa bukvalno sve igrače koji nastupaju za „ljubičaste“ (istovremeno ima brojne klijente u najkvalitetnijim klubovima ABA lige, kao i širom Starog kontinenta). U međuvremenu, FMP je od kluba koji je 2004. i 2007. igrao polufinale tadašnjeg ULEB kupa, promenio poslovnu politiku, u kojoj su visoki dometi na međunarodnoj sceni postali praktično beznačajni.\nU datim okolnostima, u nekoj skorašnjoj perspektivi čačanski Borac mogao bi da postane jedini klub, izuzev Zvezde i Partizana, sposoban, voljan i dovoljno kompetentan za učešće u međunarodnim takmičenjima. Čačani su u takmičarskoj 2019/20 iz ABA 2 izborili mesto u ABA ligi, što je zapravo bila prava nagrada za urađeno u poslednjih par godina. Klub je vrlo ambiciozan; zasnovan na zdravim sportskim temeljima i u bližoj perspektivi Borac bi mogao da se nađe i na respektabilnoj međunarodnoj sceni. Uprava tokom maja i početkom juna (do kada je trajao rok za prijavu učešća u Ligi šampiona) nije imala kontakte sa Košarkaškim savezom Srbije.\n– Nismo imali kontakte sa Savezom, ali nam je ideja i mogućnost učešća u međunarodnim takmičenjima pod pokroviteljstvom Evrolige ili FIBA vrlo zanimljiva u nekoj bliskoj budućnosti. Trenutni prioriteti su nam rekonstrukcija hale i ispunjavanje uslova za učešće u ABA ligi. Ljudi iz regionalne lige su nam tačno naznačili šta je neophodno da uradimo: promena parketa, poboljšanje semafora, premeštanje klupa i zapisničkog stola za potrebe TV prenosa… i to nam je apsolutni prioritet. Druga faza rekonstrukcije odnosiće se i na promenu krova, ali je to u nekoj daljoj perspektivi. Činjenica da je urađen auto-put do Čačka i da je put do aerodroma „Nikola Tesla“ znatno kraći daje nam za pravo da razmišljamo o takmičenju u, recimo, Ligi šampiona, što bi trebalo da nam bude jedan od ciljeva u narednih par godina – otkriva Marko Ivanović, sportski direktor čačanskog Borca.\nIgrački kadar FMP i Mega Bemaksa sa vrlo malo iskusnih igrača jednostavno nije dovoljno kvalitetan za uporedno takmičenje u ABA i Ligi šampiona. Mega je u pomenutoj 2016/17 imala vrlo negativna iskustva: brojna putovanja i malo vremena za treninge doveli su do toga da su „ljubičasti“ veoma loše izgledali u regionalnoj ligi, dok napredak igrača nije bio na zadovoljavajućem nivou. Poučeni iskustvom svojih kolega, u FMP poslednje tri sezone uopšte nisu ni razmatrali opciju takmičenja na međunarodnoj sceni, pogotovo FIBA LŠ. Iako je reč o takmičenju u kome su svi troškovi plaćeni, a pritom su i obezbeđeni novčani bonusi za visoki plasman, interesovanja očigledno nema.\n– S obzirom na to da smo članica FIBA bili smo u obavezi da dopis prosledimo svim timovima učesnicima Košarkaške lige Srbije. Mi smo to učinili pre nekih mesec i po-dva dana. To što niko nije pokazao zainteresovanost, mislim da je prevashodno pokazatelj da su za takmičenje u Ligi šampiona potrebni bogati budžeti. Mi nismo nikoga prisiljavali da učestvuje; klubovi su svojevoljno odlučivali o tome da li žele i mogu da budu deo Lige šampiona u narednoj sezoni – poručio je Zlatko Bolić, generalni sekretar Košarkaškog saveza Srbije.\nSrbija „predvodi“ začelje Evrope\nU evropskim klupskim takmičenjima očekivano je najviše španskih klubova, njih čak 12 (dve trećine lige) takmičiće se u jednoj od tri evropske lige, a potom slede Turska i Francuska sa po devet, odnosno Italija sa osam klubova. Rusi i Grci će imati po šest, Izraelci pet, a Nemci i Litvanci po četiri predstavnika. Sledi Belgija sa tri, odnosno Srbija i Poljska sa po dva kluba u evropskim takmičenjima. Iza Srbije je samo 16 evropskih zemalja koje u sva tri takmičenja imaju samo po jednog predstavnika.\nFIBA, KK Crvena zvezda, KK Partizan, Košarka\nGospodar života i smrti kaže:\nKoga briga, važno je da Vodjina ljubimica dobije A licencu, pa koliko košta da košta, penzije su ionako velike, a ostali, uključujući i mrski Partizan mogu i da se ugase, ne moraju da igraju ni ABA ligu.\n07. jula 2020. u 11.01\nO tome ste trebali da mislite dok ste deceniju i više gasili i ponižavali Zvezdu…Sad stegnite zube i drž te se\n@ Gospodar života i smrti\nA kada je bilo obrnuto – to ste zvali :\nSistem u radu , institucija , znalci , moglo nam se i da otimamo i bijemo sudihe , svi igrači su zbog ljubavi i kikirikija birali crno – bele ( uz po neku ucenu – ako želiš u reprezentaciju , moraš da predješ kod Duleta ) … sve isto , zar ne ?\nBrzo zaboravljate ! Nije baš za ponos …\n10. jula 2020. u 16.06\nZa ove sto komentarisu Partizan, zaboravili ste da napisete kako je KKP dovodio igrace iz EL ekipa i razbacivao se parama za roster od 20 igraca. Ups ipak je to nekim drugim klubovima omoguceno. 😀


Najbolji jeftini Blog hosting 2021 | HostAdvice\nNajbolji jeftini Blog hosting 2021\nJeftini blog hosting odnosi se na provajdere s najnižim troškovima za jednu veb-stranicu ili neograničenim domenima na deljenim Linux i Windows serverima. Jeftini blog hosting takođe se može odnositi na niske cene VPS planova i elastične cloud servere za veb-sajtove visokog prometa. Upravljani WordPress planovi mogu se smatrati jeftinijim blog hosting sajtovima kada kompanija cilja tržište hosting planova sa najnižim cenama za nezavisne izdavače, e-trgovinske veb-sajtove i vlasnike malih kompanija.\nBlog platformama u velikoj meri upravljaju CMS platforme kao što su WordPress, Drupal ili Joomla, uz mnoge druge koje su navedene u skriptnim arhivama Softaculousa ili Fantastica pod cPanelom. Neke veb-hosting kompanije specijalizirane su za Managed Drupal ili Managed WordPress platforme i pružaju dodatne alate za razvojne programere, ali su obično skuplji od jeftinijih blog hostova koji se specijaliziraju za nisku cenu. Većina jeftinih blogova na deljenim Linux i cPanel planovima je dostupna po ceni nižoj od 3$ mesečno.\n1 - 9 od 1736 kompanija za hostovanje


„Dvorac Hertelendi od danas je u funkciji, imamo upotrebnu dozvolu, i od jeseni očekujemo posete dece iz cele naše zemlje, što je izuzetno značajno za Bočar i opštinu Novi Bečej“ izjavio je predsednik Pokrajinske vlade Igor Mirović nakon obilaska dvorca u Bočaru, čiju je rekonstrukciju i dogradnju finansirala Pokrajinska vlada preko Uprave za kapitalna ulaganja AP Vojvodine sa gotovo 400 miliona dinara.\nOn je istakao da dvorac Hertelendi ima veliku perspektivu, jer je namenjen za boravak dece predškolskog i ranog osnovnoškolskog uzrasta koja će na jednom mestu imati kvalitetne uslove za boravak u prirodi, bavljenje sportom, upoznavanje kulture i svih lepota ovog dela Vojvodine.\n„Pokrajinska vlada i lokalna samouprava formiraće zajedničku ustanovu koja će preuzeti obaveze i kreirati sadržajne programe. Utvrdićemo modele finaniranja i verujemo da je ovo velika stvar koja će oživeti ovu opštinu“ kazao je Mirović dodavši da kompleks može da primi sto dvadesetoro dece.\nMirović je danas obišao i novoizgrađenu fiskulturnu salu u OŠ „Dositej Obradović“ u Bočaru, kojom su meštani ovog sela u novobečejskoj opštini konačno dobili kvalitetne uslove za bavljenje sportom, ali i za održavanje prigodnih manifestacija.\n„Zahvaljujući ovim dvema zajedničkim investicijama imaćemo više mladih i više učenika u ovom selu i zato verujem u njegov opstanak“ rekao je Mirović.\nPredsednik Opštine Novi Bečej Saša Maksimović izrazio je zadovoljstvo što je nakon toliko čekanja Herteledi otvoren i to zahvaljujući, kako je naveo, podršci Pokrajinske vlade i Uprave za kapitalna ulaganja AP Vojvodine, ocenivši da je reč o objektu koji je na ponos te opštine, Vojvodine i cele zemlje.\nDogađaju su prisustvovali i potpredsednik Pokrajinske vlade i pokrajinski sekretar za obrazovanje, propise, upravu i nacionalne manjine – nacionalne zajednice Žolt Sakalaš, potpredsednik Pokrajinske vlade Branko Ćurčić, pokrajinski sekretar za sport i omladinu Dane Basta i Radan Bobić, v.d. pomoćnika direktora za investicione poslove u Upravi za kapitalna ulaganja AP Vojvodine.


Da li se Vučiću sviđa šta vidi kada otvori tabloide - Društvo - Dnevni list Danas\nPočetna » Vesti » Društvo » Da li se Vučiću sviđa šta vidi kada otvori tabloide\nPaulina Ades Mevel, portparolka Reportera bez granica\nMilica Radenković14.06.2020. 08:08\nPaulina Ades Mevel Foto: Medija centar\nOdgovornost svakog predsednika je da vodi, da pruža primer ostalima sa kojima deli moć, i da bude inspiracija samim građanima.\nNa izvestan način, to je ono što vidite reflektovano u medijima, skoro kao u ogledalu. Pitam se da li se predsedniku Vučiću dopada slika koju vidi kada otvori Informer, Kurir ili uključi TV Hepi – ističe Paulina Ades Mevel, portparolka Reportera bez granica (RSF), odgovarajući na pitanje Danasa šta bi rekla predsedniku Srbije kada bi sada imala priliku da razgovara sa njim. Ona istovremeno dodaje da ne smatra da bi išta trebalo da mu kaže.\nPaulina Ades Mevel prethodno je bila šefica kancelarije Reportera bez granica (RSF) za Balkan i deo tima RSF koji se sastao sa Vučićem u januaru 2019. godine.\nNakon tog susreta, tokom koga su se s Vučićem složili da medijska situacija nije idealna, međutim ne i o tome koliko zapravo nije idealna, stigao je novi izveštaj RSF. U tom izveštaju (2019) Srbija je pala za 14 mesta na Svetskom indeksu medijskih sloboda.\nTaj pad nastavljen je i naredne godine, pa tako sada među 179 zemalja zauzima 93. mesto.\nPaulina Ades Mevel odgovarala je na pitanja Danasa putem mejla o trenutnom stanju medija u Srbiji, ali i ostalim zemljama, te krizi i pritiscima koji su došli sa korona virusom.\nPoslednji izveštaj RSF beleži „Posle šest godina pod vođstvom Aleksandra Vučića, prvo kao premijera, a potom kao predsednika, Srbija je postala zemlja u kojoj je često opasno biti novinar i gde lažne vesti postaju sve vidljivije i alarmantno popularnije“.\nDa li smatrate da su Aleksandar Vučić i njegova vladajuća partija direktno odgovorni za pad medijskih sloboda u Srbiji?\nKo je drugi odgovoran nego onaj ko drži moć?\nZnam za istraživanje po kome su u Beogradu, na primer, više od polovine državnih sredstava namenjenih medijima dobili tabloidi koji imaju najveći broj prekršaja kodeksa novinara, poput napada i lažnih vesti. Pri tome, ovi mediji su nekritički nastrojeni prema vladajućoj partiji.\nTakođe, što je šokantno, u Skupštini Srbije se mogu čuti spinovi protiv nezavisnih medija. Na kraju, ne zaboravimo da je inspirator napada na Milana Jovanovića i možda Željka Matorčeviča bio u to vreme jedan od najistaknutijih članova vladajuće partije (Dragoljub Simonović, bivši predsednik Grocke i nekadašnji član Glavnog odbora SNS-a, prim. aut.).\nIspravite me ako grešim, ali mislim da u predgrađu Beograda još uvek postoji ulica koja nosi ime Dragoljuba Simonovića.\nRSF se sastao sa Aleksandrom Vučićem 2019. Šta se desilo nakon tog sastanka? Da li ste nastavili da imate komunikaciju sa predsednikovim kabinetom i da li se bilo šta promenilo u pogledu medijskih sloboda?\nRSF veruje da razgovor o dobrobiti medija i novinara u nekoj zemlji ne sme da zavisi od jedne osobe. Imamo komunikaciju sa predsednikom Vučićem i njegovim kabinetom, ali i sa drugim relevantnim donosiocima odluka.\nTakođe, ponekad biramo da izađemo u javnost sa našim upozorenjima dok u drugim situacijama mislimo da ćemo bolje postupiti ako razgovori ostanu privatni.\nJedan od naših najvažnijih zahteva u Srbiji odnosi se na zaštitu novinara. Oni ne smeju biti napadani, a oni koji ih napadaju moraju biti brzo dovedeni pred lice pravde.\nSudski procesi koji uključuju novinare su takođe veoma važni i mi sa velikim interesovanjem pratimo slučaj Milana Jovanovića kao i apelacioni postupak u slučaju Slavka Ćuruvije.\nKako ocenjujete slobodu medija u Srbiji poslednjih nekoliko meseci?\nSvedočili smo blaćenju nezavisnih novinara u medijima naklonjenim vlasti, hapšenjima zbog navodnog širenja panike…\nPoslednjih nekoliko meseci zaista su bili izuzetni zbog globalne pandemije. Kao i u mnogim drugim zemljama, i u Srbiji smo videli pokušaje umanjivanja medijskih sloboda.\nNeka od najtežih kršenja medijskih sloboda bili su zaključak vlade (da javnost o kovidu 19 može informisati samo Krizni štab, prim. aut.) koji je usvojen ali potom i brzo povučen, pritvaranje Ane Lalić, konferencije za štampu bez prisustva novinara.\nU poređenju sa drugim zemljama u regionu, izgleda da novinari u Srbiji trpe veći broj verbalnih napada.\nPosebno je zabrinjavajuće to što se napadi, blaćenje i napori da se uništi reputacija novinara, odnosno medija sprovode kroz tabloide i televizije.\nZašto je pandemija korona virusa donela veći pritisak na medije?\nPandemija nam je pružila nove dokaze o važnosti borbe koju vode Reporteri bez granica za slobodan protok vesti i informacija.\nVerbalni napadi, arbitrarna pritvaranja, povlačenje akreditacija – u svim delovima sveta autoritarni režimi nisu uspeli da odole prilici da iskoriste krizu bez presedana kako bi uspostavili ili pojačali kontrolu nad medijima i kako bi učvrstili cenzuru.\nIzgovora pri tome nije nedostajalo: izbegavanje stvaranja panike, borba protiv uzbunjujućih lažnih vesti, ubeđivanje javnosti da poštuje zdravstvena uputstva i naravno projektovanje slike predostrožne i efikasne vlasti, kako bi se građanima ulilo poverenje.\nU „ratu“ protiv opasnosti po javno zdravlje, oni koji dovode u pitanje zvaničnu verziju mogu biti predstavljeni kao neprijatelji nacije koja je u opasnosti.\nŠta nam je epidemija otkrila o važnosti slobodnih medija i problemima sa kojima se suočavaju?\nPostoji jasna veza između ugnjetavanja medija kao deo odgovora na pandemiju i mesta koje jedna zemlja zauzima na RSF listi. Kina (177. mesto) I Iran (koji je za tri mesta pao na 173) naveliko su cenzurisali izveštavanje o širenju korona virusa.\nU Iraku (koji je pao za šest mesta na 162) vlast je oduzela dozvolu emitovanja Rojtersu na tri meseca nakon što su objavili priču u kojoj dovode u pitanje zvanične brojeve o korona virusu.\nČak i u Evropi, premijer Mađarske Viktor Orban (Mađarska je imala pad od dva mesta do 89) doneo je korona virus zakon u kome su predviđene kazne do pet godina zatvora za lažne vesti, što je potpuno prenaglašena i prisilna mera.\nLažne vesti se šire poput virusa\n„Poput samog virusa, glasine i lažne vesti ne znaju za granice i zagađuju društvene medije dok onlajn platforme, ograničene vidljivosti, pokušavaju da promovišu pouzdane izvore informacija. Između 20. januara i 10. februara ove godine postavljeno je dva miliona poruka na Tviteru. Među njima sedam odsto je širilo teorije zavere o korona virusu. Istovremeno, čak 74 odsto korisnika interneta su zabrinuti zbog „lažnih vesti“ na društvenim mrežama, dok se njih 64 odsto okreće tradicionalnim medijima kako bi dobili pouzdane informacije“, kaže Paulina Ades Mevel.\nAleksandar Vučićlažne vestiMedijiNeslužbeni glasnik tajkunskih medijaPaulina Ades Mevelreporteri bez granicatabloidiBeograd\nSutra inauguracija Emanuela Makrona – drugi put predsednik Francuske\nZelenski: Ruska invazija opustošila bolnice i ostavila lekare bez lekova\nŽitelji Skojevskog naselja zadovoljni su napustili jučerašnju javnu sednicu Komisije za planove skupštine grada, nakon što je odlučeno da se organizuje sastanak na kojem će nadležni da saslušaju njihov predlog plana detaljne regulacije za taj deo opštine Rakovica.\nZbog popravke kvara na vodovodnoj mreži, bez vode je...\nDruštvo • danas 09:29\nIsključenja struje u Novom Sadu\nZbog planiranih radova na električnoj mreži, se električne mreže...


Nova uzbuna u Danilovgradu: Deca ne praštaju Milu — nije on Sveti Petar (video) - 31.10.2017, Sputnik Srbija\nĐaci gimnazije „Petar Prvi Petrović Njegoš“ u Danilovgradu još jednom su pokazali da je živ duh slobodne Crne Gore. Tokom svečanosti povodom Dana škole u holu... 31.10.2017, Sputnik Srbija\nvesti, svet, srbija, crna gora, danilovgrad, nato, gimnazija petar prvi petrović njegoš, region\n12:23 31.10.2017 (Osveženo: 03:45 26.08.2021)\n© Foto : Učenici Gimnazije u Danilovgradu"Sveti Petre kaljaju ti lice, škola tvoja nema ćirilice" transparent koji su đaci Gimnazije "Petar Prvi Petrović Njegoš", istakli povodom Dana škole.\nĐaci gimnazije „Petar Prvi Petrović Njegoš“ u Danilovgradu još jednom su pokazali da je živ duh slobodne Crne Gore. Tokom svečanosti povodom Dana škole u holu su razvili transparent sa natpisom „Sveti Petre, kaljaju ti lice, škola tvoja nema ćirilice“.\nTaj gest učenika starijih razreda pozdravljen je burnim aplauzom svih đaka, ali i profesora sada već čuvene gimnazije koja neguje pravu istoriju Crne Gore i koja svoj dan slavi na crveno slovo — po kalendaru Srpske pravoslavne crkve, danas je Sveti Petar Cetinjski.\nAgresivnom amputacijom istorijske i duhovne baštine Crne Gore, koju je izvela vlast Mila Đukanovića, ćirilica je isključena iz zvanične upotrebe u školama, pa su roditelji čak primorani da školi pišu poseban zahtev ako žele da njihovo dete svedočanstvo dobije na srpskom pismu.\n© Foto : Učenici Gimnazije u Danilovgradu„Sveti Petre, kaljaju ti lice, škola tvoja nema ćirilice“ — transparent koji su đaci Gimnazije „Petar Prvi Petrović Njegoš“ istakli povodom Dana škole.\n„Sveti Petre, kaljaju ti lice, škola tvoja nema ćirilice“ — transparent koji su đaci Gimnazije „Petar Prvi Petrović Njegoš“ istakli povodom Dana škole.\nTo je samo jedan od primera u kojima se ćirilica u Crnoj Gori pojavljuje kao izuzetak, a nikako kao pravilo, kako je do nedavno bilo.\nPodsetimo, 17. godišnjicu bombardovanja Srbije i Crne Gore, maturanti te škole obeležili su tako što su sa školskog razglasa pustili zvuk sirena za uzbunu i bacali avione od papira na kojima je bila ispisana poruka „Da se ne zaboravi!“, a sa razglasa se zatim čula pesma „Riblje čorbe“ „Decu ti neću oprostiti“.\nNastavničko veće Gimnazije „Petar Prvi Petrović Njegoš“ jednoglasno je odbilo da raspravlja o kažnjavanju učenika koji su 24. marta puštanjem sirene za uzbunu i avionima od papira obeležili godišnjicu početka NATO agresije. Tadašnja direktorka danilovgradske Gimnazije Slavica Pavićević poslata je u penziju odlukom ministra prosvete, jer nije htela da kazni đake. Apeli njenih kolega ostali su bez odgovora nadležnih.\nPovodom Dana škole domišljati i hrabri gimnazijalci štampali su i posebne majice sa natpisom „Ćirilica — naše pismo“.\n© Foto : Učenici gimnazije u DanilovgraduĐaci Gimnazije u Danilovgradu za Dan škole štampali su majice sa natpisom „Ćirilica — naše pismo“.\nĐaci Gimnazije u Danilovgradu za Dan škole štampali su majice sa natpisom „Ćirilica — naše pismo“.


Uređena površina u ulici Stanoja Glavaša - Televizija Leskovac\nU ulici Stanoja Glavaša na teritoriji Mesne zajednice Moša Pijade danas je uređen sprotski teren za košarku i mali fudbal. Ovom prilikom očišćen je prostor u blizini igrališta, a istovremeno je rekonstruisan dotrajali dečji mobilijar.\nNa ovom prostoru posečeno je visoko i nisko rastinje i uklonjen sav komunalni otpad. Ovu akciju koja za cilj ima očivanje i zaštitu životne sredine a koja se kontinuirano sprovodi na inicijativu lokalne samouprave podržali su i stanovnici MZ Moša Pijade.\nAkciju uređenja javnih površina na teritoriji grada Leskovca koja će biti nastavljena i u nedelju na prostoru sela Mala Biljanica, sprovelo je Odeljenje za zaštitu životne sredine u saradnji sa JKP Komunalac, kompanijom PWW i komunalnom milicijom.\nDruženje s gradonačelnikom za najmlađe Leskovčane


Dan Srpske je dokaz njenog jačanja: Polaganjem vijenaca počelo obilježavanje Dana Republike | Banjaluka.net\nDan Srpske je dokaz njenog jačanja: Polaganjem vijenaca počelo obilježavanje Dana Republike\n– Drago mi je što u Republici vidim dobru atmosferu koja je potrebna da bi se obilježio važan dan u istoriji naroda i države Republike Srpske, koja je stvorena 9. januara 1992. godine odlukom političkih predstavnika srpskog naroda, prije oružanih sukoba u BiH- rekao je Dodik.\nPredsjednik Vlade Republike Srpske Željka Cvijanović izjavila je da bez onih koji su dali živote za Republiku Srpsku ne bi bilo slobode koju uživaju današnje generacije, niti slobode koju će uživati buduće.\n– Početak obilježavanja Dana Republike je najvažnija prilika da se oda priznanje i počast svima koji su dali živote za Republiku Srpsku- rekla je Cvijanovićeva nakon polaganja vijenaca na Spomenik palim borcima Vojske Republike Srpske u Banjaluci.\nOna je pozvala građane da istaknu zastave Republike Srpske na svojim domovima i na taj način pokažu dostojanstvo i ponos, te zajedno sa institucijama obilježe Dan Republike.\nVijence na Spomenik poginulim borcima na groblju Sveti Pantelija položili su predsjednik Republike Srpske Milorad Dodik, srpski član Predsjedništva BiH Mladen Ivanić, delegacija Narodne skupštine Republike Srpske, delegacija Vlade predvođena premijerom Željkom Cvijanović, Vijeća naroda, Parlamentarne skupštine BiH, Savjeta ministara BiH, Ministarstva odbrane i Trećeg pješadijskog /Republika Srpska/ puka Oružanih snaga BiH.\nDodik položio vijence na Trg palim borcima NOR- a\nPredsjednik Republike Srpske Milorad Dodik položio je danas u Banjaluci vijence na Trgu palih boraca NOR-a, povodom obilježavanja Dana i krsne slave Republike Srpske, svetog arhiđakona Stefana.\nVijence je, između ostalih, položila delegacija Narodne skupštine Republike Srpske, srpski član Predsjedništva BiH Mladen Ivanić, te gradonačelnik Banjaluke Slobodan Gavranović.\nSrpski član Predsjedništva BiH Mladen Ivanić rekao je da je prirodno da na Dan Republike unutrašnje razlike ne treba da postoje.\n– To je dan kada svi zajedno obilježavamo instituciju koja čuva pravo i ravnopravnost srpskog naroda u BiH. Republiku Srpsku i njene institucije moramo čuvati jer je to garant našeg opstanka i ravnopravnosti u BiH- rekao je Ivanić.\nMinistar bezbjednosti BiH Dragan Mektić rekao je novinarima da Dan Republike Srpske i krsna Slava Srpske praznik kome se iskreno raduje, te istakao da tog dana treba eliminisati svaku politizaciju jer je tradicija srpskog naroda da svoje istorijske datume veže za svece.\nOn je istakao da ne vidi ništa sporno i uvredljivo ni prema kome da Srpska slavi i obilježava ovaj datum, dodavši da svi treba da se ujedine oko tog datuma i da ga slave kao Dan Republike, da motiviše ljude da stvaraju dobre uslove da Srpska bude sa svih aspekata prihvatljiva i pogodna za život svih njenih građana.\nVijenci položeni na Spomen-kosturnicu i za 12 banjalučkih beba\nDelegacije institucija Republike Srpske, srpskih predstavnika u organima BiH i nevladinih organizacija položile su vijence na Spomen-kosturnicu na banjalučkom Novom groblju povodom dana Republike Srpske – 9. januara.\nVijence su položili srpski član Predsjedništva BiH Mladen Ivanić, izaslanik predsjednika Republike Srpske Siniša Karan, te delegacije Narodne skupštine Republike Srpske, Vijeća naroda, Vlade Republike Srpske, Parlamentarne skupštine BiH i Savjeta ministara BiH.\nVijence su položile i delegacije Boračke organizacije Republike Srpske, Republičke organizacije porodica zarobljenih i poginulih boraca i nestalih civila, Saveza logoraša, SUBNOR-a, Ministarstva odbrane BiH i Trećeg pješadijskog /Republika Srpska/ puka Oružanih snaga BiH.\nVijenac na Spomen-obilježje 12 banjalučkih beba položio je izaslanik predsjednika Republike Srpske Siniša Karan.\nDelegacija kabineta predsjednika Republike Srpske položila je vijence danas u Banjaluci i na spomenik banjalučkim bebama na Trgu srpskih junaka, povodom Dana i krsne slave Republike Srpske svetog arhiđakona Stefana.\nDelegaciju je predvodio načelnik službe predsjednika Republike Srpske Goran Džajić.


Angela Merkel se nada da u istoriju neće ući kao lenja osoba\nBeta 20. maja 2021. 16:25\nPosle 16 godina na čelu Nemačke, kancelarka Angela Merkel ima samo jednu želju: da za nju ne kažu da je bila lenja.\nMerkel koja odlazi u penziju posle parlamentarnih izbora zakazanih za 26. septembar, poznata je kao neumorni radnik i izdržljiva u dugim pregovorima sa vodjama iz sveta ili sa zvaničnicima nemačkih regiona.\nMedjutim, ona je danas na forumu koji je organizovao VDR, na pitanje šta ne bi volela da o njoj piše u knjigama istorije, kratko odgovorila: „Da sam bila lenja“.\nTaj komentar kancelarke (66) uz blagi osmeh krajičkom usana, odraz je njenog introvertnoog karaktera.\nAngela Merkel je jedna od omiljenih političkih figura Nemaca i mnogi se dive njenoj otpornosti na umor pošto je umela da ne spava celu noć i pregovara.\nOna je 2015. godine rekla da ima „kapacitet izdržljivosti ali u nekom trenutku mora da se odmori“. Poznata je po tome što voli da se konsultuje i da okuplja zvaničnike, čak i po cenu kašnjenja u donošenju nekih odluka.\n„Moj radni metod je uvek bio stvaranje veza i rešavanje nesuglasica kroz razgovor“, rekla je ona, čime se razlikuje od nekih zvaničnika čije se ponašanje sastoji od stvaranja tenzija.


Саопштење за јавност Окружног штаба за ванредне ситуације – Паланачке новине\nSaopštenje za javnost Okružnog štaba za vanredne situacije\nby Palanačke · 15 maja, 2019\nU Smederevu je održana vanredna sednica Okružnog štaba za vanredne situacije Podunavskog upravnog okruga na kojoj je razmatrana eventualna opasnost od poplava u uslovima najave velikih količina padavina.\nČlanovi Štaba doneli su sledeće zaključke:\n1.Obavezuju se JP „Srbijavode“ i vodoprivredna preduzeća sa teritorije lokalnih samouprava Podunavskog upravnog okruga da prate situaciju na vodotocima Okruga ukoliko vodni objekti budu ugroženi usled najave velikih količina padavina i preduzimaju sve mere iz Operativnog plana za odbranu od poplava za 2019. godinu, uključujući i proglašenje redovne i vanredne odbrane od poplava;\n2. Obavezuju se vodoprivredna preduzeća sa teritorije lokalnih samouprava da obezbede svakodnevno dežurstvo rukovodećeg osoblja i čuvarske službe iz Operativnog plana u skladu sa Odgovarajućim naredbama;\n3. Obezbediti koordinaciju sa opštinskim odnosno gradskim štabovima za vanredne situacije u cilju obezbeđenja pripravnosti i preduzimanja potrebnih preventivnih mera;\n4. O svim preduzetim merama redovno izveštavati Odeljenje za vanredne situacije u Smederevu, Okružni štab za vanredne situacije Podunavskog upravnog okruga i gradski odnosno opštinske štabove za vanredne situacije lokalnih samouprava Podunavskog upravnog okruga.\n5. Posebno pratiti situaciju na vodotoku „Golobočki potok“ koji protiče kroz teritoriju grada Smedereva i opštine Velika Plana i preduzimati odgovarajuće mere u cilju eventualne odbrane od poplava na potezu mesnih zajednica Saraorci i Lozovik. Kroz kontakte predstavnika grada Smedereva i i opštine Velika Plana preduzeti korake na konačnoj regulaciji ovog vodotoka. Sednici su pored članova Okružnog štaba prisustvovali predstavnici Odeljenja za vanredne situacije u Smederevu, Javnog preduzeća „Srbijavode“ vodoprivrednih preduzeća sa teritorije lokalnih samouprava Okruga, kao i predstavnici gradskog odnosno opštinskih štabova za vanredne situacije lokalnih samouprava Podunavskog upravnog okruga. Sednici je predsedavao Neboša Pavlović, Komandant Okružnog štaba i načelnik Podunavskog upravnog okruga.\nKomandant Okružnog štaba\nOdržan sastanak sa građanima iz poplavljenih područja: SVAKOJ KUĆI 10.000 DINARA OD OPŠTINE KAO PRVA POMOĆ\nOŠ „Olga Milošević“: POKLON KOMPANIJE „TIGAR“\nRad Javnog tužilaštva u toku trajanja vanrednog stanja\nNext story Veliki uspeh učenika Palanačke gimnazije na Književnoj olimpijadi\nPrevious story Rukometaši „Palanke“ poraženi u prvoj utakmici baraža


Sve veći značaj online obrazovanja - istraživanja | Valentin Kuleto\nUbrzan naučni i tehnički razvoj uslovio je promene u sferi obrazovanja. Online obrazovanje postaje sve zastupljenije shodno promeni načina, sredstva i obrazovnih potreba učenika. Ono je sve više zastupljeno kao osnovni ili prateći oblik nastave. Evropska komisija ovaj vid učenja definiše kao korišćenje novih multimedijalnih tehnologija i interneta za poboljšanje kvaliteta učenja, olakšavanjem pristupa resursima i uslugama, uz omogućavanje razmene i saradnje. Shodno zastupljenosti i rastućem značaju online obrazovanja, istraživanja u ovoj oblasti postaju sve brojnija i aktuelnija, kako bi se prikupilo što više podataka i omogućilo praćenje razvoja. Ova istraživanja su veoma važna kako za nastavnike, tako i za sve one koji su uključeni u proces razvoja inovacija u obrazovanju, ali i za roditelje i učenike kako bi bili upoznati sa mogućnostima i budućim tendencijama razvoja.\nJedno od istraživanja ovog tipa je sproveo i HotChalk u Americi na svom uzorku od 25.000 nastavnika, učenika, tutora i roditelja, u cilju prikupljanja što više podataka o rastućem trendu razvoja online obrazovanja. Istraživanje je pokazalo da je više ispitanika sklono da svoje iskustvo u online obrazovanju bolje rangira, nego iskustvo u tradicionalnom obrazovanju. Oko 40% ispitanika procenjuje da online obrazovanje bolje odgovara na njihove obrazovne potrebe, nego tradicionalno obrazovanje. Shodno očekivanjima, još uvek je i značajan broj ispitanika koji su neodlučni. Zanimljivo je i to, da su upravo učenici, ti koji visoko rangiraju zadovoljstvo u procesu online obrazovanja, dok su mišljenja nastavnika još uvek podeljena.\nPokazalo se da su najskloniji participaciji u online obrazovanju ispitanici iz starosne grupe od 30 do 34 godine starosti. Interesantan je i podatak da su ispitanici u kasnim 50 godinama podjednako skloni uključenju u proces online obrazovanja, kao i ispitanici u ranim 20 godinama.\nIstraživanja ovog tipa će biti sve brojnija, a podaci koji se prikupljaju njima pomoći će nam da imamo jasniji uvid u razvoj online obrazovanja, precizno odredimo obrazovne potrebe učenika i upoznamo se sa iskustvima nastavnika, što će doprineti daljem usmeravanju razvoja u pravom smeru.\nPrethodna objava 25 načina da budete sjajan nastavnik Sledeća objava Obrazovanje biznis lidera za digitalnu ekonomiju


Autor:\t- 30.05.2020, 19:08 Društvo\nU Crnu Goru danas je dopremljeno 10 tona pomoći iz Poljske, u okviru NATO-vog mehanizma Evroatlantskog centra za pomoć i koordinaciju u katastrofama (EADRC).\n“Mi smo prijatelji, mi smo u Centralnoj Evropi zajedno. To je prilika da pokažemo našu solidarnost. Ako ne baš kao bliskom komšiji, onda zemlji koja nam je bliska u Centralnoj Evropi, u sredini našeg kontinenta“ – kazao je ambasador Dmohovski prilikom primopredaje donacije.\nLjubomir Mišurović, v.d. generalnog direktora Generalnog direktorata za ekonomsku i kulturnu diplomatiju zahvalio se u ime Vlade i NKT Poljskoj. “Republika Poljska od samog početka pandemije koronavirusa poziva na međunarodnu saradnju i solidarnost, što se potvrđuje ovim današnjim poklonom koji je namijenjen crnogorskom zdravstvenom sistemu, a sastoji se od 10.000 litara tečnosti za dezinfekciju i 100.000 zaštitnih maski. Ovo je i potvrda dobrih i prijateljskih odnosa Crne Gore i Poljske i ovom prilikom u ime Vlade i NKT želio bih da iskažem zahvalnost Vladi Republike Poljske i ambasadi Republike Poljske u Crnoj Gori na pokazanoj solidarnosti i dragocjenoj pomoći“ – kazao je Mišurović.